ועדת החינוך, התרבות והספורט, כנסת 25, פרוטוקול מספר 115, 2023-11-26 00:00

יוסף טייב: שלום, מעכשיו לפרוטוקול

יסמין פרידמן: ההיתר - - - בגלל שהשטח לא מוכר?     

עומאר אבו עסא: זה לא עניין של לא מוכר במקרה הזה

עומאר אבו עסא:  השטח שייך לעיריית ערד

עומאר אבו עסא:  היה ניסיון להכיר בכפר והייתה החלטת ממשלה, באיזו שנה סלאמה?     

סלאמה אלאטרש: 2010

עומאר אבו עסא: הייתה החלטה להכיר ביישוב ואחר כך היא הוקפאה

עומאר אבו עסא:  בינתיים זה נפל בשטח התחום המוניציפלי של עיריית ערד, ואין אפשרות להוציא היתרים

יסמין פרידמן: עיריית ערד לא יכולה להוציא היתרים?     

יוסי גפני: עיריית ערד לא רוצה

יסמין פרידמן: למה?      

יוסי גפני: אני אגיד לך

יוסי גפני:  אם אתם רוצים לדעת, אני יכול לעשות לכם סדר בהיתרים

סלאמה אלאטרש: אני חייב להראות לכם משהו ששלחתי לשר החינוך בשבוע שעבר

עומאר אבו עסא: קודם כל, אני מעדיף שיראו בעיניים, אחר כך סלאמה - - - בפגישה

סלאמה אלאטרש: זה בשבוע שעבר, איך הילדים עוברים את הנחל

סלאמה אלאטרש:  אני אראה לכם תמונות

סלאמה אלאטרש:  שני תאי שירותים ל-400 תלמידים ו-30 מורים

סלאמה אלאטרש:  תסתכלו איך זה נראה

סלאמה אלאטרש:  תסתכלו על הדלת

יסמין פרידמן: איפה זה?     

סלאמה אלאטרש: אצלנו, בבתי ספר אחרים

סלאמה אלאטרש:  משרד החינוך מחזיק לנו בחשבון הנאמנות 118 מיליון שקלים, ולא משחרר לנו להשתמש בכסף

יסמין פרידמן: כי? שוב, מה הסיבה?     

סלאמה אלאטרש: לפני שהגעתי למועצה, המועצה הייתה ממונה על ידי משרד הפנים, ודוקטור איציק תומר היה משנה למנכ"ל משרד החינוך, וניר שמואלי היה מנהל אגף החינוך, שהוא סגן מנהל המחוז

סלאמה אלאטרש:  מי שניהל את המועצה אלו אנשי החינוך של משרד החינוך

סלאמה אלאטרש:  השאירו את המועצה בגירעון של 70 מיליון שקלים ומשרד החינוך דרש אותם, וגילינו שהתלמידים האלה לא נכנסים בסעיף התקציבי שמשרד החינוך מתקצב

סלאמה אלאטרש:  אמרתי "אני לא אתן שירותי חינוך בפזורה בלי שאנחנו נקבל תקציב", ומאז אנחנו במלחמות עולם איתם

יסמין פרידמן: אבל אפשר לפתור את זה

סלאמה אלאטרש: אם השר רוצה – אפשר לפתור

סלאמה אלאטרש:  לשר יש בעיה עם החשב, הוא הודה בפגישה בים המלח, לפני שלושה שבועות

סלאמה אלאטרש:  אמר שיש לו קושי עם החשב

סלאמה אלאטרש:  אנחנו תקועים

סלאמה אלאטרש:  את כל הקושי שיש לנו תרגמנו לכתב ונציג לכם את זה

סלאמה אלאטרש:  אין שיתוף פעולה – מהשר, מהחשב, מהמנכ"ל, מנהל המחוז לא נמצא כאן כבר חודש וחצי, וגם כשהיה כאן, הוא אמר לנו בפירוש לפני שנתיים "אצלי לא מתקבלות החלטות כאן במחוז, תעלו לירושלים" ואין לנו "שניים" בירושלים

סלאמה אלאטרש:       מי שמשלם את המחיר הם הילדים

סלאמה אלאטרש:  לפי דו"ח מבקר המדינה, הנשירה הסמויה בשנת 2020 מגיעה ל-33%

סלאמה אלאטרש:  הגלויה מגיעה ל-50%

סלאמה אלאטרש:  בשנת 2018, 84% מבתי הספר היסודיים בכל הנגב נכשלו במבחני המיצ"ב

סלאמה אלאטרש:  אלו נתונים של משרד החינוך

סלאמה אלאטרש:  לא ראינו מנהלים או מורים שזומנו לשיחת בירור, הביאו תכנית חלופית והמצב המשיך להתדרדר

סלאמה אלאטרש:  לפי נתונים של המל"ג לשנת 2021, 432 סטודנטים שמסיימים תואר ראשון, זה פחות מ-4% מהשנתון שיש לנו

סלאמה אלאטרש:  לאן אנחנו הולכים להגיע עם פחות מ-4% שנתון אקדמאי? לאן אנחנו הולכים להגיע?     החסם המרכזי שלנו עם משרד החינוך הוא שיתוף פעולה

סלאמה אלאטרש:  אנחנו רוצים לעבוד – המנהלים, המורים, המפקחים, האנשים, ההורים

סלאמה אלאטרש:  אני חייב לספר לכם סיפור הזוי

סלאמה אלאטרש:  ליד מחסום מיתר יש כפר שנקרא רמאדין, הרשות הפלסטינאית

סלאמה אלאטרש:  היה בחור שהתחיל תגבורים לפני ארבע שנים

סלאמה אלאטרש:  היום יש לו בית ספר לחינוך בלתי פורמלי, תגבורים עם 1,000 תלמידים בדואים, לא מהרשות הפלסטינאית

סלאמה אלאטרש:  ההורים מסיעים אותם מכאן לשם, ומשלמים כסף על מנת שהילדים שלהם יקבלו תגבורים

סלאמה אלאטרש:  אני לא יכול לעשות תגבורים אצלי כאן

סלאמה אלאטרש:  אני לא יכול לחזק כאן את הפדגוגיה, מערך החינוך והכשרות למורים? בטח שאני יכול

סלאמה אלאטרש:  תתנו לי את הכלים

סלאמה אלאטרש:  אני חייב להגיד שלא רואים אותנו, לא סופרים אותנו

סלאמה אלאטרש:       אני שמח שאתם כאן היום, שלא רק תשמעו אותנו אלא תראו את הדברים, זה לא בית ספר

סלאמה אלאטרש:  זה לא בית ספר

סלאמה אלאטרש:  אקח אתכם עכשיו לשירותים כאן, מה זה להחליף שירותים? לתקן שירותים

סלאמה אלאטרש:  יש לנו כאן נשירה של בנות שלא יכולות להיכנס לשירותים

סלאמה אלאטרש:  אם אנחנו נסתכל בחוץ, תלמידי תיכון עושים את צרכיהם בחוץ

סלאמה אלאטרש:  איפה אנחנו חיים? איפה משרד החינוך? למה השר לא מגיע לכאן? הזמנתי אותו, הוא הגיע לאילת 20 פעמים בחודש האחרון, הוא לא יכול לעצור לרגע, לבוא ולראות את הדברים האלה? תיעדתי לו הכל בתמונות

סלאמה אלאטרש:  מה הילד אשם שהוא נולד להורים בדואים?     

יוסף טייב: בגלל זה אנחנו פה

עומאר אבו עסא: סלאמה, בשביל זה אנחנו פה

עומאר אבו עסא:  תן להם לראות את הדברים, נדבר על הכל בישיבה בתיכון

עומאר אבו עסא:  תציגו את כל הדברים שלכם

עומאר אבו עסא:  זו ההזדמנות

ג'ברין חאבס: ג'ברין חאבס, מנהל בית הספר

ג'ברין חאבס:  זה חדר שהיה חדר ספרייה, אנחנו נאלצים ללמד בו כיתה כי חסרים לנו מבנים

ג'ברין חאבס:  הכיתה שלומדים בה בדרך כלל שהיא חדר ספח, הפכנו אותה לכיתה לתלמידי חינוך מיוחד והם לומדים כאן

ג'ברין חאבס:  פתחנו אותה השנה בגלל חיסרון בכיתות

ג'ברין חאבס:  אני אראה לכם

ג'ברין חאבס:  אנחנו מלמדים במחסן כי חסרות לנו כיתות, ובתחילת השנה היו אמורים להוסיף לנו לפחות שלושה קרוואנים ולא הוסיפו

ג'ברין חאבס:  בינתיים אנחנו משתמשים בספרייה ככיתה והתלמידים לומדים כאן

יוסף טייב: השיעורים בעברית?     

ג'ברין חאבס: לא

עומאר אבו עסא: עברית לומדים מכיתה ג'

ג'ברין חאבס: לא

ג'ברין חאבס:  בבית הספר אנחנו מתחילים ללמד עברית מכיתה א', כחשיפה מכיתה ב', ובאופן אינטנסיבי מתחילים ללמד לקרוא ולכתוב מכיתה ג'

ג'ברין חאבס:  גם יש לנו מספר תכניות שהן מהמגזר השני, המגזר היהודי, מלמדים אצלנו גם עברית מדוברת וכל מיני תכניות

יוסף טייב: אחרי כיתה ג', כשמתחילים להיחשף לשפה, השיעורים הם בערבית או בעברית?     

ג'ברין חאבס: לא, בעברית

ג'ברין חאבס:  בטח בעברית

ג'ברין חאבס:  מכיתה א' מתחילים בעברית שעתיים שבועיות

ג'ברין חאבס:  אנחנו בית ספר של 35 כיתות, בית ספר ענק, מספר מדויק של 954 תלמידים, כמעט חצי-חצי בנות ובנים

ג'ברין חאבס:  זה חדר המורים, הצוות כאן במספרו 78 מורים ומורות, וזה החדר שמשמש את כולם, וזה חדר המורים של כל הצוות

יוסף טייב: כמה מורים יש לך בתוך בית הספר?     

ג'ברין חאבס: 78 מורים, הרוב מורות

ג'ברין חאבס:  יוסף, אתה טיפלת לנו בבעיית החשמל כאן כשעבדת במועצה

יוסף עטאונה: כשייעצתי למועצה

ג'ברין חאבס: כשייעצת למועצה

ג'ברין חאבס:  תסביר על בעיית החשמל

יוסף עטאונה: גילוי נאות

עומאר אבו עסא: לא, את בעיית החשמל הם יראו בעיניים שלהם

עומאר אבו עסא:  הם יראו את הכל בעיניים

יוסף טייב: נכנסתי לכיתה ההיא, ראיתי שחצי מהחשמל פועל

ג'ברין חאבס: אני אראה לך גם את מערכת האינטרנט

עומאר אבו עסא: בישיבה נציג את הכל

ג'ברין חאבס: נציג את הכל, כן

ג'ברין חאבס:  אפשר להתקדם

יסמין פרידמן: בית הספר מקבל ביטחון תזונתי, ארוחת צהריים?     

ג'ברין חאבס: כן

יסמין פרידמן: כן?     

ג'ברין חאבס: כן

ג'ברין חאבס:  רשת האינטרנט נמצאת מעל הכיתות, בגלל השמש והגשם מדי פעם זה מתפורר ויש לנו תקיעות

ג'ברין חאבס:  זו מעבדת מחשבים שנתרמה על ידי ישרוטל ים המלח, אנחנו בעבודה

ג'ברין חאבס:  בשיתוף פעולה הם תרמו אצלנו את מעבדת מחשבים

יוסף טייב: אני מבין שאין לך פה מיגון?     

ג'ברין חאבס: 	אין לנו מיגוניות

ג'ברין חאבס:  יש לנו צופר בחוץ

עומאר אבו עסא: מרגישים שאין חצר לכ-1,100 תלמידים

ג'ברין חאבס: אולי ראית כשנכנסתם, בזמן נפילות יש לנו צופר, אבל אין לנו כאן מיגוניות

ג'ברין חאבס:  אנחנו לימדנו בתקופה, בתוך המצב אנחנו מתפללים שלא יקרה כלום, נפילות או משהו באזור

סלאמה אלאטרש: הרכבנו צופר

יסמין פרידמן: כן, אבל אין לאן - -     

סלאמה אלאטרש: אין לאן ללכת כששומעים אותו

יסמין פרידמן: אין להם פה בבית הספר מיגוניות

ג'ברין חאבס: יש צופר, אין מיגוניות

סלאמה אלאטרש: לשכב על הרצפה עם ידיים על הראש

יסמין פרידמן: גם בבית אני עושה את זה

ג'ברין חאבס: זה מה שמלמדים אותם

יוסף טייב: אתם המשכתם ללמוד רגיל?     

ג'ומעה אלסבאבחה אלענאמי: אני ג'ומעה, מפקח משרד החינוך

ג'ומעה אלסבאבחה אלענאמי:  לא

ג'ומעה אלסבאבחה אלענאמי:  בהתחלה לא היו לימודים במשך שבועיים, עד שנתנו הוראה, אור ירוק שיתחילו ללמוד

ג'ומעה אלסבאבחה אלענאמי:  התחילו לחזור הדרגתית, אבל הייתה גם בעיה עם ההורים - - -      

עומאר אבו עסא: מפקח משרד החינוך מחוז דרום

סלאמה אלאטרש: בואו ננצל את הזמן

סלאמה אלאטרש:  לא כל יום ועדת החינוך מגיעה אלינו לכאן

סלאמה אלאטרש:  בואו נתחיל

סלאמה אלאטרש:  בוקר טוב לכולם

סלאמה אלאטרש:  אני אתן סקירה קצרה על המועצה האזורית אל קסום

סלאמה אלאטרש:  בשנת 2004 המדינה הכירה ב-11 כפרים והקימה את המועצה האזורית אבו בסמה

סלאמה אלאטרש:  בשנת 2012, המועצה האזורית אבו בסמה התפצלה לשתי מועצות – נווה מדבר ואל קסום

סלאמה אלאטרש:  עד שנת 2017 הייתה וועדה ממונה על אל קסום

סלאמה אלאטרש:  בשנת 2017 היו בחירות בפעם הראשונה, נבחר ראש מועצה לתקופה של שנה ושבעה חודשים, ולאחר מכן אני נבחרתי

סלאמה אלאטרש:      כשבאתי למועצה, חודש אחרי הכניסה לתפקידי קיבלנו דו"ח ממשרד החינוך, שהוא רוצה לדרוש מהמועצה 70 מיליון שקלים, היתרות של ההסעות

סלאמה אלאטרש:  לא הסכמתי להחזיר את הכסף כשהייתה המועצה הממונה, ותוך כדי גילינו שילדי הפזורה לא מתוקצבים על ידי משרד החינוך

סלאמה אלאטרש:  היה הסכם סמוי בין איציק תומר, מנהל המועצה הקודם, למשרד החינוך, מה שנשאר מהיתרות, נחסוך בהסעות וזה ילך לילדי הפזורה

סלאמה אלאטרש:  אבל לא היה הסכם כתוב עם המועצה האזורית אל קסום

סלאמה אלאטרש:  אמרתי שדבר כזה לא מקובל עליי, כמו שאר התלמידים במדינת ישראל ילדי אל קסום צריכים לקבל את מה שמגיע להם

סלאמה אלאטרש:       מאז נכנסנו לסחבת עם משרד החינוך

סלאמה אלאטרש:  הגענו לבית המשפט, לא רציתי לתת שירותי חינוך לילדי הפזורה עד שמשרד החינוך יתקצב אותם

סלאמה אלאטרש:  גם כשמשרד החינוך רצה לתקצב אותם, הצגנו להם דרישות על סך 35 מיליון שקלים על מנת לשפץ ולבנות מערך שייתן תנאים מינימליים לילדים, חתכו לנו את זה ב-55%

סלאמה אלאטרש:  סיכמנו על 18 מיליון שקלים הסכם רכש עם משרד החינוך

סלאמה אלאטרש:       באותה התקופה לא היה אמון בין המועצה למשרד החינוך

סלאמה אלאטרש:  ביקשנו שיהיה חשב מלווה למועצה מטעם משרד החינוך, שילווה אותנו כמו העיקרון במשרד הפנים שיש חשב מלווה, שיכיר את הדברים במועצה ויהיה גם האיש שיבנה מערכת אמון עם משרד החינוך

סלאמה אלאטרש:  משרד החינוך לא הסכים, התפוצץ המשא ומתן

סלאמה אלאטרש:  לאחר שעתיים, המנכ"ל, שמואל אבואב, הנחה את החשב להסכים לרעיון עם חשבון נאמנות, וחתמנו על הסכם, יש לנו חשב מלווה

סלאמה אלאטרש:  לאחר שלושה חודשים גילינו שאין לנו חשב מלווה, מה שיש לנו זו ביקורת 24 שעות של משרד החינוך, ומאז אנחנו מתנהלים דרך ביקורת, כמעט חמש שנים, 24 שעות, הכסף לא מגיע למועצה, הוא מגיע לחשבון הבחורה שעושה ביקורת על המועצה

סלאמה אלאטרש:       היתרה שיש לנו היום בחשבון הנאמנות היא 118 מיליון שקלים

סלאמה אלאטרש:  אני רוצה לציין כמה נתונים שחשובים לפרוטוקול ועדת החינוך

סלאמה אלאטרש:  היום המועצה לא מקבלת תקציבים, חשבון הנאמנות שלנו לא מקבל תקציבים, המועצה לא מקבלת תקציבים

סלאמה אלאטרש:  סעיפי התקציבים שמגיעים לנו כמו לשאר הרשויות במדינת ישראל, הם בחשבון הנאמנות

סלאמה אלאטרש:  הטענה היא שיש מספיק כסף בחשבון הנאמנות ושהחשבת המלווה יכולה לקבל אותם

סלאמה אלאטרש:  למשל, שנתיים אנחנו לא מקבלים כסף להסעות לחשבון הנאמנות

סלאמה אלאטרש:  אנחנו לא מקבלים כסף למלווים, מלוות

סלאמה אלאטרש:  יש יתרות

יסמין פרידמן: אני לא מבינה

יסמין פרידמן:  יש כסף בחשבון הנאמנות והוא לא מועבר אליכם מאיזו סיבה?     

סלאמה אלאטרש: מכיוון שאנחנו נמצאים תחת ביקורת

סלאמה אלאטרש:  הביקורת הזו קיימת חמש שנים

סלאמה אלאטרש:  לפני שנתיים וחצי, כשחתמנו וחידשנו את ההסכם עם משרד החינוך, משרד החינוך התחייב שברגע שהמועצה מראה שיש לה כוח אדם באגף החינוך, הם יבטלו את חשבון הנאמנות ויבטלו את הביקורת

יסמין פרידמן: יש פה נציגים ממשרד החינוך?     

עומאר אבו עסא: יש את שירין

עומאר אבו עסא:  כן

שירין נאטור חאפי: ונציג המחוז

סלאמה אלאטרש: וג'ומעה

עומאר אבו עסא: ואת הג'ר גם

סלאמה אלאטרש: משרד החינוך לא עמד בסיכומים איתנו, והיום אנחנו נותנים שירות

סלאמה אלאטרש:  אנחנו לא חייבים לתת שירות

סלאמה אלאטרש:  אני חייב לציין את זה לפרוטוקול

סלאמה אלאטרש:  אני כמועצה, הקבלן הכי גרוע במדינה למשרד החינוך ואני פוגע בילדים שנמצאים כאן, אתם רואים את תמונות המצב כאן

סלאמה אלאטרש:  אני פוגע בהם

סלאמה אלאטרש:  משרד החינוך מתעקש שאני אמשיך לתת להם שירותי חינוך

סלאמה אלאטרש:  יש גופים שמתמחים במתן שירותי חינוך

סלאמה אלאטרש:  משרד החינוך זה קטן עליו, הוא יכול להביא גוף שינהל את זה

סלאמה אלאטרש:  אני מאמין שמגיע לילדי הפזורה יותר

סלאמה אלאטרש:  המועצה האזורית אל קסום, פוגעת היום בחינוך של הילדים, פוגעת – בבתי הספר, במנהלים, במורים, בהורים, פוגעת בכולם

סלאמה אלאטרש:  אני שואל שאלה אחרת

סלאמה אלאטרש:  כולם יודעים שמשרד החינוך מתקצב את הרשויות בחוסר, הרשות צריכה להביא מהבית

סלאמה אלאטרש:  מה מצופה מהמועצה הכי ענייה במדינת ישראל? כשמשרד החינוך מחזיק קרוב ל-118 מיליון שקלים בחשבון נאמנות, מאיפה יבוא הכסף?      חבר הכנסת שלום דנינו, אפרת רייטן ואני ביקרנו בבית הספר - - -  יש תא שירותים ל-400 תלמידים, תא שירותים אחד

סלאמה אלאטרש:  אני לא יכול לקנות עוד אחד

סלאמה אלאטרש:  צריך לתחזק את בית הספר, יש כיתות שצריך להחליף אותן, אין כאן אווירה לימודית

סלאמה אלאטרש:  צריך להשקיע בו כסף

סלאמה אלאטרש:  משרד החינוך לא משחרר

סלאמה אלאטרש:  למה? רק אלוהים יודע למה

סלאמה אלאטרש:       כל ההנהלה הבכירה של משרד החינוך הגיעו לביקורים במועצה בשבועיים האחרונים

סלאמה אלאטרש:  מעבר לזה, משרד החינוך קיבל החלטה, החריג אותנו להסיע ילדים מעל 1,000 מטר

סלאמה אלאטרש:  חוזר המנכ"ל בשנה שעברה אמר להסיע ילדים מעל שני קילומטר

סלאמה אלאטרש:  אבל תנאי השטח לא מאפשרים, יש לי חוות דעת של מהנדס המועצה

סלאמה אלאטרש:  איפה יוסי?     

יוסי גפני: פה

סלאמה אלאטרש: שאומרת שיש סכנת חיים לילדים ללכת על דרכי העפר

סלאמה אלאטרש:  כלום לא נעשה לגבי זה

סלאמה אלאטרש:  השר הבטיח לנו לשים על 1,000 מטר, שירין הבטיחה לנו, שמעון הבטיח לנו, פארס הבטיח לנו, מי עוד הבטיח לנו? כולם הבטיחו לנו, תסיעו, אבל אין מסמך כתוב ממשרד החינוך שמותר לנו להסיע

סלאמה אלאטרש:  הסענו על סמך הבטחת אנשי משרד החינוך, כשהגענו לבקרה, תשלמו, לא משלמים

סלאמה אלאטרש:  עצרנו את ההסעות

סלאמה אלאטרש:  היום יש לנו קרוב ל-1,600 תלמידים שלא פוקדים את בתי הספר כמעט שנה

סלאמה אלאטרש:  לא מגיעים בגלל הסעות

סלאמה אלאטרש:       בחינוך המיוחד, יש לנו מעל 60 ילדים הנמצאים בכיסא גלגלים, הם לא ביקרו בבתי הספר עשרה חודשים כמעט, מסיבות שאי אפשר להבין אותן

סלאמה אלאטרש:  אם אנחנו לא יודעים לנהל את העסק של הסעות, הצענו למשרד החינוך להעביר אותו לאשכול נגב מזרחי, אל תתנו לנו אותו, אנחנו לא רוצים אותו, תיקחו אותו מאיתנו

סלאמה אלאטרש:  אבל חייבים לפתור את הבעיה

סלאמה אלאטרש:  חייבים לפתור את בעיית הבינוי

סלאמה אלאטרש:  בתיכון ליד חסרות לי 20 כיתות

סלאמה אלאטרש:  בשנה שעברה העברנו מעל 100 תלמידים בתי ספר כי יש לנו כאן מחסור בכיתות

סלאמה אלאטרש:  אין לנו – מעבדת מחשבים, ומעבדות

סלאמה אלאטרש:  תאי השירותים הם לא לפי תקן משרד הבריאות

סלאמה אלאטרש:  איך אתם רוצים שננהל מערך?     בית הספר נמצא בשטח שיפוט של עיריית ערד, אבל יש לי בתי ספר שנמצאים בשטחים גדולים, ויש במועצה בתי ספר שדומים לבית הספר הזה בתוך הקו הכחול, שאני לא מצליח לבנות

סלאמה אלאטרש:  למה לא מצליח לבנות? משרד החינוך נתן לי הרשאות תקציביות לשנת 2019

סלאמה אלאטרש:  עד שמקבלים הרשאה תקציבית, עד שמאשרים אותה במליאת המועצה, מעבירים אותה למשרד החינוך, זה תהליך של ארבעה חודשים

סלאמה אלאטרש:  עד שיוצאים למרכז לקלוט אדריכל, לוקח עוד שלושה חודשים

סלאמה אלאטרש:  עד שהאדריכל מתחיל לתכנן, עוד שישה-שבעה חודשים

סלאמה אלאטרש:  עד שמאשרים מול משרד החינוך ומעבירים לאישור לוועדה המרחבית, עוד שנתיים-שנתיים וחצי

סלאמה אלאטרש:       הקורונה תפסה אותנו, בקורונה עלו המחירים

סלאמה אלאטרש:  קיבלנו תוצאות מכרז דרך משכ"ל

סלאמה אלאטרש:  משכ"ל היא חברה ממשלתית, לא של אל קסום, חברה ממשלתית

סלאמה אלאטרש:  יש הפרש של מעל שני מיליון שקלים בכל בית ספר

סלאמה אלאטרש:  הגענו למשרד החינוך, הם אמרו שהם מכירים את הבעיה וזו בעיה רוחבית של כל רשויות המדינה

סלאמה אלאטרש:  איך פותרים את זה? צריכים להגיע לאוצר ולהחריג את הנושא

סלאמה אלאטרש:  אמרתי להם שעד שהם מחריגים, ויש להם את היכולת להחריג, יש לנו 118 מיליון שקלים בחשבון הנאמנות

סלאמה אלאטרש:  תנו לנו את הפער הזה, שתגיע ההחרגה, ותקבלו את הכסף – תחזירו לחשבון הנאמנות

סלאמה אלאטרש:  תנו לנו לבנות

סלאמה אלאטרש:  לא לתת לילדים להמשיך לסבול

סלאמה אלאטרש:  אין עם מי לדבר במשרד החינוך

סלאמה אלאטרש:      אני מאמין ששיתוף פעולה עם משרד החינוך יכול להביא להישגים אדירים, ויש לנו הישגים בבתי הספר שלנו באל קסום

סלאמה אלאטרש:  אם זה בנשירה ובמצוינות, ואנחנו אולי בין המועצות הבודדות שעשו תכנית אסטרטגיה ואנחנו צמודים אליה, נכון עומאר? בבקשה, עומאר, מר חינוך, ידבר על החינוך

עומאר אבו עסא: ברשותך סלאמה, אני רוצה לתת למנהל להציג את החוסרים בבית הספר, כדוגמה לבית ספר שנמצא תחת אחריות המועצה בפזורה

עומאר אבו עסא:  חאבס הוא מנהל בית הספר, בבית הספר יש קרוב ל-1,000 תלמידים, בית ספר יסודי

עומאר אבו עסא:  נשמע אותו, ברשותכם, ולאחר מכן נעבור לתיכון

עומאר אבו עסא:  לסיכום נעשה מצגת, נדבר על המועצה

ג'ברין חאבס: ברוכים הבאים לבית הספר אל פורעה א'

ג'ברין חאבס:  אני מאוד שמח שהגעתם וביקרתם אצלנו, ראיתם את המצב מבחוץ

ג'ברין חאבס:  אני אסביר כמה דברים שמאוד דחופים לנו כבית ספר

ג'ברין חאבס:  אני אתמקד בבית הספר שלי

ג'ברין חאבס:  בית הספר הוא בית ספר ישן שנבנה ב-1974, זה בית ספר אל פורעה

ג'ברין חאבס:  בית הספר התפצל ב-2005, ליד יש לנו בית ספר יסודי, אל פורעה ב'

ג'ברין חאבס:  היום אנחנו עומדים על 954 תלמידים

ג'ברין חאבס:  החצר מאוד צפופה, עוד מעט נצא לחצר ותראו את התלמידים, אין מטר אחד לתלמיד, מאוד צפוף

ג'ברין חאבס:      השנה התחלנו את בית הספר בחוסר של שלוש כיתות

ג'ברין חאבס:  אנחנו צריכים חדרי ספח, אין לנו חדרי ספח

ג'ברין חאבס:  אנחנו בית ספר בניהול עצמי, יש לנו כל מיני תכניות, יש לנו גפ"ן, ותכניות מבחוץ שאנחנו מפעילים ואין לנו חדרי ספח על מנת להפעיל את התכניות כמו שצריך

ג'ברין חאבס:  בנוסף, אין לנו פעילות לא פורמאלית אחר הצהריים

ג'ברין חאבס:  אי אפשר להפעיל כי צריך להפעיל הסעות, ואין הסעות

ג'ברין חאבס:  בדרך כלל לא מפעילים, ואם מפעילים הפעלות לא פורמאליות, הן לא עובדות

ג'ברין חאבס:       עוד בעיה שאני נתקל בה היא בעיית אינטרנט

ג'ברין חאבס:  אנחנו בית ספר שכל הזמן תקוע, אין לנו אינטרנט

ג'ברין חאבס:  יש לנו גם בעיית חשמל והמועצה יודעת, יש ניתוקים בימי החורף, בקיץ יש ניתוקים, אנחנו ובית הספר השני על אותו השנאי, מה שגורם לניתוקים

ג'ברין חאבס:  בתקופה הקודמת הייתה לנו למידה מרחוק

ג'ברין חאבס:  האינטרנט הוא לא רק עניין של בית הספר, אלא בכל האזור שלנו אין אינטרנט, אי אפשר להפעיל שיעור מקוון מרחוק

ג'ברין חאבס:  אין

ג'ברין חאבס:  כל הזמן נקטע ולא עובד

ג'ברין חאבס:       לגבי בית הספר ביקשתי ואני מבקש, פניתי למועצה, פניתי למשרד החינוך, אנחנו זקוקים לאינטרנט

ג'ברין חאבס:  אני כמנהל בית ספר, יש לי קשיים להתמודד עם מספר כל כך גדול

ג'ברין חאבס:  אני צריך להשקיע בפדגוגיה, אני משקיע גם בהרבה דברים אחרים, הכל לוקח זמן

ג'ברין חאבס:  צריך לפצל את בית הספר

ג'ברין חאבס:  954 תלמידים במתחם מאוד קטן, צפוף, לפי דעתי צריך לפצל את בית הספר לפי המצב הקיים היום

ג'ברין חאבס:  בשנה שעברה לא הביאו לנו כיתות, קרוואנים, את התוספת הטבעית שצריך

ג'ברין חאבס:  אם אני אעמוד ככה חסר אונים שאין לי כיתות, השנה יש תלמידים שהעברנו אותם למקום אחר בשביל לא לפתוח עוד כיתות

ג'ברין חאבס:       אני מקווה לדברים חיוניים, לא צריך לדבר על החסרונות שיש לנו

ג'ברין חאבס:  חסרונות בשירותים, יש לנו תא אחד, 59 תלמידים על תא אחד

ג'ברין חאבס:  67 מורות על תא שירותים אחד של מורות

ג'ברין חאבס:  לאורך כל השנים לא חידשו, לא בנו

סלאמה אלאטרש: אני רוצה לחזק את מה שנאמר

סלאמה אלאטרש:  כל שנה מתקיימת וועדת אכלוס במשרד החינוך מחוז דרום, צפי לשנה הבאה

סלאמה אלאטרש:  כל שנה בחודש פברואר-מרס אנחנו מגיעים עם הצרכים של המועצה לפתיחת שנת הלימודים

סלאמה אלאטרש:  אפשר לראות שבמשך חמש שנים אנחנו מעלים את צרכי המועצה על כל בתי הספר, נאדה

סלאמה אלאטרש:  אפס

סלאמה אלאטרש:  אפס

סלאמה אלאטרש:  בית הספר הזה נראה יחסית יותר טוב מבתי ספר אחרים שנגיע אליהם היום

סלאמה אלאטרש:  תודה רבה חאבס, נמשיך קדימה

עומאר אבו עסא: נתקדם לבית הספר התיכון, ברשותכם

עומאר אבו עסא:  תודה חאבס

סלאמה אלאטרש: מי שמעוניין לראות, יש לנו כאן דוגמה טובה כיצד מתנהל שיעור פרטני

סלאמה אלאטרש:  רואים איך מלמדים שיעור פרטני? כשילד צריך להיות בהקשבה, מרוכז, הוא לומד בחוץ

יהודית גידלי: מהמם

יהודית גידלי:  בטבע

סלאמה אלאטרש: למי שמגיע פעם בחמש שנים, כן

יהודית גידלי: כשזה יומיומי, כן

סלאמה אלאטרש: כן

סלאמה אלאטרש:  חמש שנים לא ענו, יענו עכשיו?      

יהודית גידלי: תמיד יש תקווה

סלאמה אלאטרש: תסתכלו איך מנהלים אצלנו שיעור פרטני בגלל חוסר כיתות

סלאמה אלאטרש:  לילדים האלו יש קושי בלמידה והם צריכים ללמוד בכיתה שתהיה להם יכולת ריכוז

סלאמה אלאטרש:  איך הילדים יכולים להתרכז כשיש אווירה כזו? רוח, או חם, ללא מיזוג

יוסף טייב: ברמה הפדגוגית, לפעמים לצאת החוצה זה קצת יותר טוב

סלאמה אלאטרש: אבל לא לילדים עם קושי

יוסף טייב: נמצא את הפתרון

סלאמה אלאטרש: אנחנו צריכים את משרד החינוך

סלאמה אלאטרש:  השר הוא טוב, מנסה לעשות - - - דברים

סלאמה אלאטרש:  אני הצעתי להם לקחת כסף מחשבון הנאמנות, לעזור לנו בשלוש פרויקטים מטעם משרד החינוך – בהנדסה, בחינוך ובגזברות ואנחנו נשלם את הכסף

סלאמה אלאטרש:  שיסתכלו עלינו מקרוב, יכירו את האתגרים שיש לנו ונתמודד איתם

סלאמה אלאטרש:  אנחנו רוצים לעבוד

יוסף טייב: אם כדי לקצר תהליכים, לצורך העניין נבקש ממשרד החינוך, שיביא בעצמו את הביצוע? יש לך התנגדות?     

סלאמה אלאטרש: לא

סלאמה אלאטרש:  אני הצעתי להם

סלאמה אלאטרש:  אין להם

סלאמה אלאטרש:  אין להם

יוסף טייב: גם ברמת ההסעות, אם משרד החינוך אומר מחר "עזוב, אני לוקח את זה ברמת הביצוע ואני מפעיל לך כמועצה", אני לא אומר שצריך להיות הסדר קבוע, לפחות במיידי כדי לסיים את השנה כמו שצריך?     

סלאמה אלאטרש: אין לו יכולת

סלאמה אלאטרש:  אנחנו מכירים את משרד החינוך

סלאמה אלאטרש:  משרד החינוך רק דוחה

סלאמה אלאטרש:  יוסף ליווה אותנו שלוש שנים

יוסף טייב: יוסף, שמעת מה ששאלתי אותו?     

יוסף עטאונה: כן

יוסף טייב: אמרתי לו אם לא יהיה הסדר לטווח הארוך, אבל לטווח הקצר, אם אנחנו מביאים הסדר שאומר שמשרד החינוך יביא ויפעיל את הביצוע, זאת אומרת הוא יהפוך להיות גורם מממן וגם מבצע

יוסף טייב:  אני לא אומר הסדר לטווח הארוך כי זה לא נכון שמשרד החינוך יפעל בצורה כזאת

יוסף טייב:  אבל אם לטווח הקצר, זה מה שיפתור כרגע את הפלונטר, בואו ננסה לדחוף לשם

יוסף טייב:  אחרי זה נשבור את הראש מול המועצה איך אנחנו מסדרים, איך מיישרים שם את ההדורים

יוסף טייב:  שאלתי אותו האם יש התנגדות מצד המועצה?      

עומאר אבו עסא: המועצה לא

עומאר אבו עסא:  אם אני קבלן גרוע, תעשו את - - -     

יוסף טייב: אני לא יודע, אני לא שמעתי ממשרד החינוך מה הוא אומר

יוסף טייב:  יכול להיות שלמשרד החינוך יש טענות אחרות

יוסף טייב:  אבל אם זו הטענה - -     

עומאר אבו עסא: בסיכום, כשנשב בישיבה, אני אעשה - -      

יסמין פרידמן: מי החליף את חופית במועצה?     

סלאמה אלאטרש: חופית במועצה עד היום

יסמין פרידמן: חופית עדיין המנכ"לית?     

סלאמה אלאטרש: כן

יסמין פרידמן: חשבתי שהיא סיימה

יסמין פרידמן:  יש להם מנכ"לית נהדרת

סלאמה אלאטרש: היא אמרה שהיא לא רוצה להצטרף לסיור כי לא יצא מזה כלום, שניתן לה להתרכז בדברים אחרים

יסמין פרידמן: היא כבר מיואשת

קריאה: אמרת שלפני שנה הקימו באזור בית ספר יסודי אחר?     

סלאמה אלאטרש: נכון

קריאה: איך הם עשו את זה?     

סלאמה אלאטרש: במועצה המקבילה אלינו

קריאה: איך הם עשו את זה? מה אתם יכולים לעשות שהם עשו על מנת לקדם את זה?     

סלאמה אלאטרש: משרד החינוך הקים את זה

סלאמה אלאטרש:  ברגע שמשרד החינוך רוצה, הוא יכול להקים דברים

קריאה: הבנתי

קריאה:  שם אין את הבירוקרטיה של המיליון וחצי שתקועים?     

סלאמה אלאטרש: כן

סלאמה אלאטרש:  אבל יש דברים מיידיים כמו – חשמל, הסעות, תאי שירותים

יסמין פרידמן: הסעות זה משרד החינוך?     

סלאמה אלאטרש: כן

יוסף טייב: לכן שאלתי אותו

יוסף טייב:  אמרתי לו שאם יש - -      

סלאמה אלאטרש: יש את אשכול נגב מזרחי שמסיע היום את ילדי הפזורה, בתוך הקו הכחול הוא לא מסיע

סלאמה אלאטרש:  הצענו למשרד החינוך במספר ישיבות איתם, שאשכול נגב מזרחי ייקח את ההסעות

סלאמה אלאטרש:  משרד החינוך לא מתלהב

סלאמה אלאטרש:  כי יעלה למשרד החינוך כמעט פי שתיים ממה שעולה היום

יוסף טייב: הבנתי

יוסף טייב:  זאת אומרת, אם הוא יביא קבלן חיצוני שהוא לא המועצה, הוא ישלם יותר?     

יסמין פרידמן: אז שישלם להם, שיעביר להם את הכסף

יוסף טייב: אבל זה מה שהוא טוען

יוסף טייב:  אני לא שמעתי את משרד החינוך

יוסף טייב:  אבל אני שומע מיוסף שהמשרד טוען, כביכול שהמועצה היא לא קבלן טוב

מוסא אלחמאיסה: אהלן וסהלן, ברוכים הבאים

סלאמה אלאטרש: מוסא, מנהל בית הספר

סלאמה אלאטרש:  משרד החינוך נותן לנו תעריף של 15 שקלים פר תלמיד להסעה

סלאמה אלאטרש:  התעריף הוא משנת 2003

סלאמה אלאטרש:  בשנת 2003 ליטר דיזל היה עולה חצי שקל, היום עולה שמונה שקלים

יסמין פרידמן: לא הבנתי

יסמין פרידמן:  לא עדכנו לכם את זה משנת 2003?     

סלאמה אלאטרש: לא עדכנו

סלאמה אלאטרש:  לא

יוסף טייב: אם אני לא טועה, לא עדכנו לאף אחד

יסמין פרידמן: ולשאר בתי הספר?     

סלאמה אלאטרש: 	התעריף במועצת בני שמעון הוא 32 שקלים ושם יש תשתיות

יסמין פרידמן: זה לא דורש תשובה מידית?     

סלאמה אלאטרש: בתמר 37

מוסא אלחמאיסה: נעשה סיור בבית הספר

מוסא אלחמאיסה:  אהלן וסהלן, ברוכים הבאים

קריאה: על מיגון לא דיברנו בכלל

יוסף טייב: דיברתי

יוסף טייב:  שאלתי אותו על מיגון, הוא אמר לי שאין שם מיגון

יסמין פרידמן: אין

קריאה: אין שם כלום?     

יוסף טייב: לא מיגון ולא מיגוניות

יוסף טייב:  דיברנו בוועדה על הסיפור של המיגוניות

סלאמה אלאטרש: אפס

סלאמה אלאטרש:  אפס

סלאמה אלאטרש:  גם על זה לא מדברים

סלאמה אלאטרש:  כמעט ואין, לא קיים

מוסא אלחמאיסה: חברים, אהלן וסהלן

סלאמה אלאטרש: יש לנו חמישה תלמידים הרוגים במלחמה

יוסף טייב: זה סיפור של משרד הביטחון

מוסא אלחמאיסה: אנחנו גם נעלה את זה בדיון

מוסא אלחמאיסה:  בית הספר הוא בית ספר שש שנתי, עתיד אל פורעה

מוסא אלחמאיסה:  בית הספר מונה היום כמעט 1,070 תלמידים רק בשש שנתי

מוסא אלחמאיסה:  זה החלק של החטיבה העליונה, ברשותכם אנחנו נעבור לפה

יוסף טייב: פה זה כמו אצלנו, מחולק בנים בנות?     

סלאמה אלאטרש: לא

סלאמה אלאטרש:  הכל ביחד

יוסף טייב: לומדים ביחד?     

מוסא אלחמאיסה: זה החלק השני

מוסא אלחמאיסה:  על מנת לחסוך בזמן, נשאיר את הזמן לדברים חשובים יותר

מוסא אלחמאיסה:  ברשותכם נתכנס בחדר

מוסא אלחמאיסה:  בבקשה

יוסף טייב: מוסא, גם פה אין מיגון, נכון? כמו בבית הספר השני?     

מוסא אלחמאיסה: כן

מוסא אלחמאיסה:  בכל האזור אין

מוסא אלחמאיסה:  גם בקריה וגם ביישוב אין מיגוניות וממ"דים

מוסא אלחמאיסה:  אני אציג את כל מה חסר לנו, נעלה את זה

יוסף טייב: כמה מורים יש לך פה?     

מוסא אלחמאיסה: 120

יוסף טייב: יש לכם פה מגמות?     

מוסא אלחמאיסה: כן

מוסא אלחמאיסה:  כן

מוסא אלחמאיסה:  אני אספר בקצרה על בית הספר

קריאה: מה - - - בית הספר?     

מוסא אלחמאיסה: בית ספר שש שנתי, עתיד אל פורעה

סלאמה אלאטרש: אנחנו נמצאים בבית ספר מקיף באל פורעה

סלאמה אלאטרש:  המנהל, מוסא

סלאמה אלאטרש:  אנחנו רוצים להציג את בית הספר האתגרי בקצרה כי הזמן שלנו הוא קצר

מוסא אלחמאיסה: בוקר טוב, עדיין לא הגענו לצהריים

מוסא אלחמאיסה:  אהלן וסהלן, ברוכים הבאים לבית הספר השש שנתי, עתיד אל פורעה

מוסא אלחמאיסה:  חלק מכם כבר מכירים את בית הספר, חלק לא

מוסא אלחמאיסה:  בית הספר הוא כמעט בית ספר חדש, צומח, בנוי מיבילים, מונה היום כמעט 1,070 תלמידים מכל הקריה, הוא מזין תלמידים משני בתי ספר – אל פורעה א' ואל פורעה ב'

מוסא אלחמאיסה:  בשנתיים האחרונות חלק מהתלמידים עוברים לבתי ספר אחרים בגלל מחסור במבנים ומחסור במגמות החינוכיות, המגמות עוד לא שלמות מבחינת ציוד ואין מבנים

מוסא אלחמאיסה:       רוב המשפחות הן משפחות מרובות ילדים, במצב סוציו-אקונומי נמוך מאוד

מוסא אלחמאיסה:  המקום היחיד שהתלמידים מקבלים בו חינוך – בין אם חינוך בלתי פורמאלי או חינוך עיוני – הוא רק בית הספר

מוסא אלחמאיסה:  בימים גשומים ובימי מלחמה – התלמידים ללא מענה כמו ביום שבת, יום חופש

מוסא אלחמאיסה:       אין אמצעי קצה בבית, אין מחשבים, אינטרנט, אין כלום

מוסא אלחמאיסה:  חבל

מוסא אלחמאיסה:  היום בית הספר רואה את עצמו כמקום שרוצה לשלב את הילדים בעתיד בחברה הישראלית, מאחר והם אזרחי מדינת ישראל, הם חלק בלתי נפרד ממנה, גורלם קשור בגורל המדינה

מוסא אלחמאיסה:  הקיום שלנו הוא קיום אחד ולכן אנחנו חייבים להכין את הילדים שלנו, לתת להם מענה הולם על מנת שישתלבו

מוסא אלחמאיסה:       ב-7 לאוקטובר ראינו את חוזקת העם, את האוכלוסיות, אין הבדל – בדין, במגדר, לא בשום דבר

מוסא אלחמאיסה:  כולם התאחדו, כולם עמדו ביחד, נתנו מענה

מוסא אלחמאיסה:  לא חשבו על מה היה וכל ההתנהלות שהייתה, לא חשבו על זה

מוסא אלחמאיסה:  חשבו שזה הזמן, זו השעה לשים את כל הסכסוכים ואי ההבנות בצד, ולעמוד כולם כתף אל כתף למען קיום, ולמען החזרת הביטחון לכלל אזרחי המדינה

מוסא אלחמאיסה:  בכל הצמרת עבדו, יש פה ילדים שבאים אליי לחדר כי הוריהם לא נמצאים

מוסא אלחמאיסה:  במקומות אחרים נותנים מענה, נותנים את מה שצריך לתת, והם נתנו

מוסא אלחמאיסה:  לא חשבו על הילדים שלהם

מוסא אלחמאיסה:       בתור ראש המועצה, ואתם שאחראים על הכספים, אנחנו מחויבים לילדים האלה

מוסא אלחמאיסה:  כאשר הורה יוצא לשטח ומשאיר את הילדים שלו, את האישה שלו, אנחנו נטפל בהם, אנחנו ניתן להם מענה

מוסא אלחמאיסה:  בזמן שאני כמנהל בית ספר, כראש מועצה, או כאחראי על החינוך, מתקשר אליו, אומר לו "אני צריך אחד, שתיים, שלוש", הוא אומר לי "אין"

מוסא אלחמאיסה:  אני צריך מיגוניות, אני צריך ממ"דים לילדים פה

מוסא אלחמאיסה:  הילדים בוכים, הם שומעים ברדיו, מפחדים, אין

מוסא אלחמאיסה:  הוא אומר לי שאין

מוסא אלחמאיסה:  מי אחראי על זה?      ראינו שבשעת הצורך, כשאנחנו רוצים לקדם דברים – אנחנו מקדמים

מוסא אלחמאיסה:  חוץ מתפקידי כמנהל בית ספר, יש לי תפקיד נוסף

מוסא אלחמאיסה:  הייתי בנאות הכיכר וראיתי איך בונים בתי ספר

מוסא אלחמאיסה:  הסתובבתי בסולריום בים המלח, בנו בית ספר

מוסא אלחמאיסה:  בין יום הקמנו בתי ספר

מוסא אלחמאיסה:  כל המשרדים נרתמו, ונתנו רשימות תלמידים, מי מסיע, מי קולט, ומי נותן, והכל פיקס

מוסא אלחמאיסה:       למה במשך שמונה שנים אני נמצא פה ביבילים, וכל שנה אני סוגר יביל כי הוא לא שמיש? שירותים לילדים, כמעט ואין

מוסא אלחמאיסה:  היום במקום 70 תלמידים לתא שירותים, אני נותן ל-200 תלמידים

מוסא אלחמאיסה:  למה? - - - צריך לחשוב על זה

מוסא אלחמאיסה:  דבר נוסף הוא שבימים גשומים הילדים שלנו לא מגיעים לבית הספר

מוסא אלחמאיסה:  יום חופש

יסמין פרידמן: למה?     

מוסא אלחמאיסה: כי אין הסעות

מוסא אלחמאיסה:  ההסעות לא נכנסות

מוסא אלחמאיסה:  אין כבישי גישה

מוסא אלחמאיסה:  דבר שני, הילדים צריכים שבימים כאלו יהיה להם מענה, שיהיו להם אמצעי קצה

מוסא אלחמאיסה:  צריך להחריג את הילדים

מוסא אלחמאיסה:  את היישוב אל פורעה צריך להחריג בדברים רבים

מוסא אלחמאיסה:  מבחינת – תקציבים, מבנים, מעבדות

מוסא אלחמאיסה:  כמעט הכל חסר

מוסא אלחמאיסה:  אנחנו נותנים את המענה המינימלי כי אין

מוסא אלחמאיסה:  לפעמים אנחנו הופכים כל שבוע את המערכת על מנת - - - מתמטיקה, אנגלית, חמש יחידות, וזה מקשה על המערכת

מוסא אלחמאיסה:  זה מאוד מקשה על המערכת, שאני לא משאיר שעה אחת כיתה או מקום שאני לא משתמש בו

מוסא אלחמאיסה:  כמו שאפשר לראות, ביבילים אין מרחב לימודי

מוסא אלחמאיסה:  זה בית ספר תיכון

סימון דוידסון: מה הילדים עושים אחר הצהריים?     

מוסא אלחמאיסה: כלום

מוסא אלחמאיסה:  אין חינוך בלתי פורמאלי

סלאמה אלאטרש: אין מרכזים

מוסא אלחמאיסה: אין מרכז

מוסא אלחמאיסה:  אין

סימון דוידסון: אי פעם הייתה לכם בקשה לאולם ספורט? להקמה?     

מוסא אלחמאיסה: הגשנו הכל

סימון דוידסון: ולא זכיתם אף פעם בקול קורא?     

מוסא אלחמאיסה: לא

מוסא אלחמאיסה:  לא זכינו

מוסא אלחמאיסה:  אני רוצה לעלות נקודה מאוד חשובה

מוסא אלחמאיסה:  זו דעתי כמנהל וכמנהיג ביישוב

מוסא אלחמאיסה:  על מנת לקדם את הילדים לצמצם פערים ולקדם הישגים, חלק מהתלמידים צריכים לקבל מענה

סלאמה אלאטרש: מוסא, תדבר על המורה שאיבד את - - -      

מוסא אלחמאיסה: כן, הוא נמצא

מוסא אלחמאיסה:  תכף יבוא

מוסא אלחמאיסה:  צריך לתת פה מענה

מוסא אלחמאיסה:  קודם כל חשיבה אחרת

מוסא אלחמאיסה:  בחודשיים האחרונים ראינו איפה אנחנו רוצים אנשים, לא ברפואה

מוסא אלחמאיסה:  לפני הרפואה, צריך להיות ביטחון תזונתי לאנשים במדינה

מוסא אלחמאיסה:  איפה החקלאים? היה לנו מחסור – בחקלאים, במכונאות, בחשמל, בכבישים

מוסא אלחמאיסה:  למה אנחנו היום כמנהיגים, כאנשי משרדים, לא ניקח צעד ונקדם את זה? צריך לעבוד חזק על החינוך הטכנולוגי

מוסא אלחמאיסה:  במקום לפלוט את התלמידים האלה מהמערכת ושישוטטו ברחובות, למה אנחנו לא מקימים להם מעבדות ונותנים להם מענה?     

סימון דוידסון: בגלל הסיטואציה  הנוכחית אני עוסק רבות בנושא של עובדים זרים

סימון דוידסון:  אחת הבעיות הכי קשות היום בעסקים המסורתיים, ששכחו אותם

סימון דוידסון:  כל הנושאים של לימוד – טכנולוגי, מכונאות, נגרות, מסגרות, מכאניקה

יסמין פרידמן: רתכות

סימון דוידסון: הפסיקו ללמד במדינת ישראל

יוסף עטאונה: יש לי חדשות בשבילך

יוסף עטאונה:  בהחלטת הממשלה החדשה שלנו הכנסתי כסף להכשרה מקצועית

יוסף עטאונה:  החלטת הממשלה אושרה

יוסף עטאונה:  אמרתי אין לנו אנשי מקצוע במגזר

יוסף עטאונה:  אם צעיר בדואי בן 18 או 20 רוצה ללכת לעבוד בבניין, מגיע - - - אומר לו "מה המקצוע שלך?", הוא אומר "אין לי מקצוע", הוא אומר "אין לי זמן ללמד אותך"

יוסף עטאונה:       הצגנו תכנית, עשינו פיילוט עם - - - של החלטת הממשלה עם השר שיקלי, ללמד צעיר בדואי –ריצוף, גבס או טיח עולה 3,000 שקלים

יוסף עטאונה:  הסברנו שאת ה-3,000 שקלים ערבות המדינה, כשהוא יוצא לעבודה, תוך חודשיים הוא מחזיר אותם לקופת המדינה

יוסף עטאונה:  במקום ללכת ולחפש עובדים זרים היום, יש לנו אבטלה בקרב הבנים שמגיעה לכ-40%, בואו ננצל אותם, ניתן להם מקצועות

סימון דוידסון: עדיין לא יצא כלום מזה וזו בעיה חמורה כי אנחנו נמצאים היום במשבר אדיר בבנייה במדינת ישראל

סימון דוידסון:  אין עובדים ולא יהיו עובדים בקרוב, בסוף מחירי הדירות יעלו, אין מכונאים - -

יוסף עטאונה: יש לי מתווה להציע לך

יוסף עטאונה:  בית ספר, ולהציע לך אנשים שרוצים לרכוש מקצועות

יוסף עטאונה:  רק צריך להביא אנשים שילמדו אותם

סימון דוידסון: למה אני רוצה להגיע? יש לנו, לצערי, בגלל שהמצב שהוא קשה מאוד, הזדמנות, אבל עם ההזדמנות הזו צריכים להסתכל קדימה

סימון דוידסון:  בעוד עשר שנים

סימון דוידסון:  אני חושב שצריכים להחזיר את הלימוד הטכנולוגי לבתי הספר, לא כולם הולכים להייטק

יסמין פרידמן: סימון, אין להם כיתות

יסמין פרידמן:  אתה מדבר על לימוד טכנולוגי? אין להם כיתות

סימון דוידסון: ניתן להם כיתות

יסמין פרידמן: אין

יסמין פרידמן:  חסרות להם כיתות ברמה שאין להם איפה לשים אנשים

יסמין פרידמן:  אין להם – הסעות, כיתות, חשמל

סלאמה אלאטרש: אין בתי ספר טכנולוגיים בפזורה בכלל

סלאמה אלאטרש:  בכל הפזורה הבדואית אין בית ספר טכנולוגי

יסמין פרידמן: אתה מדבר על צעד אחד שאי אפשר, הם לא יכולים אפילו לתאר אותו

סימון דוידסון: אבל לימודים טכנולוגיים פה זה הדבר הטוב ביותר

יסמין פרידמן: אין אפילו את התשתית

יסמין פרידמן:  חד משמעית

מוסא אלחמאיסה: כן, אבל בשביל הלימוד הטכנולוגי צריך מבנים, צריך מעבדות

יסמין פרידמן: איפה לשים את האנשים

סלאמה אלאטרש: מוסא, תסכם

מוסא אלחמאיסה: אני אסכם בכמה נקודות

מוסא אלחמאיסה:  לפני שנתיים-שלוש שנים היה לנו את גל הקורונה

מוסא אלחמאיסה:  גל הקורונה שינה הרבה דברים בכל העולם

מוסא אלחמאיסה:  7 באוקטובר, היום השחור, היום הארור, אני חושב שצריכים לחשוב ולהבין שזה בא להגיד משהו, שהאחדות שלנו צריכה לתת לנו את הכוח להתקדם הלאה ולשלב ידיים

מוסא אלחמאיסה:       אני פונה, ואני מאמין שאתם יוצאים מהחדר עם החלטות, צריכים להביא לאל פורעה יבילים מיד ובמיידית ולסייע לבית הספר על מנת שבשלוש-ארבע שנים הבאות, בדורות הבאים, אני רוצה לראות את ילדיי משולבים

מוסא אלחמאיסה:  לא בזכאות

מוסא אלחמאיסה:  ראש המועצה שואל אותי, "כמה זכאות יש לך?", אני אומר לו "100", הוא אומר לי "איפה הם"? אני אומר לו עשר - - - הוא אומר לי שחבל, חבל על 200 זכאות

מוסא אלחמאיסה:       אם הילדים האלה, עם הזכאויות, לא נמצאים – באקדמיות, באוניברסיטאות, במכללות, לא שווה לנו

מוסא אלחמאיסה:  אנחנו צריכים להגיע אליהם ולהכניס אותם לשם

מוסא אלחמאיסה:   כמנהל, תנו לי את – הכוח, המבנים, התקציבים שאני צריך על מנת לקדם את הילדים

מוסא אלחמאיסה:  יש לנו ילדים טובים, ילדים מבריקים שאנחנו רוצים לעבוד למענם

מוסא אלחמאיסה:  אחד המורים שלי, איברהם, ביום שבת איבד שני בנים ושני אחיינים, זיכרונם לברכה, הוא יספר לנו

סלאמה אלאטרש: פגיעה ישירה בבית

איברהם אלקרעאן: אני לא רוצה לחזור כל פעם לסיפור של השבת השחורה, מקרה שתפס אותנו לא מוכנים

איברהם אלקרעאן:  אני רוצה קודם כל, להודות למועצת אל קסום, הם הראשונים שהגיעו למקום, כשלא הייתה – משטרה, מד"א, לא מדינה, לא אף אחד

איברהם אלקרעאן:  הם הראשונים שבאו ועטפו והגישו את כל העזרה האפשרית

איברהם אלקרעאן:  גם מבית הספר שאני חלק ממנו, הם הראשונים שבאו וחיבקו אותנו ואני מודה להם

איברהם אלקרעאן:      אנחנו, כפי שאתם מכירים אותנו, חשופים לרוח, לגשם, לכל דבר, ועוד תפסה אותנו רוח שכזו

איברהם אלקרעאן:  אני לא יודע להצביע על אשמים, מי אשם, אבל בעניין ההסברה, חשוב להגיד לאנשים איך להתנהג במצבים כאלו

איברהם אלקרעאן:  אנחנו נמצאים במוסד חינוכי והכל מתחיל בחינוך

יוסף עטאונה: שר החינוך הגיע אליכם הביתה?     

איברהם אלקרעאן: הגיעו כל מיני אנשים

יוסף עטאונה: לא, השר?     

איברהם אלקרעאן: אני לא זוכר מי הגיע ומי לא

עומאר אבו עסא: הוא היה והיה - - - קשה

איברהם אלקרעאן: אנחנו עם האבל שלנו

יוסף עטאונה: חוץ ממפקח בית הספר, אף אחד מהמשרד לא הגיע לנחם אותם

קריאה: לא, לא

קריאה:  אנחנו הגענו

קריאה:  אני הגעתי כנציג המשרד עם שלמה ויין, היינו נציגי המשרד והגענו לכל המשפחות

קריאה: מישהו בכיר צריך להגיע

קריאה:  השר, לחבק

איברהם אלקרעאן: לא, לא

איברהם אלקרעאן:  סלאמה ואבו באסל מכירים אותנו, ג'ומעה, גם את הישיבה אפשר היה לקיים אצלנו במאהל שלנו

איברהם אלקרעאן:  מכובד להיות שם

סלאמה אלאטרש: תודה רבה

איברהם אלקרעאן: תודה רבה

יוסף טייב: קודם כל, איברהם, אנחנו משתתפים בצערך

יוסף טייב:  אני חושב שהחברה הבדואית, ודאי ב-7 באוקטובר, הראתה את החיבור שלה בהזדהות וגם בפעילות, ברמה האקטיבית

יוסף טייב:  שמענו על מספר סיפורי גבורה ושילמתם מחיר כבד

יוסף טייב:  כל החברה הישראלית בכללותה – יהודים ושאינם יהודים – שילמו מחיר כבד

יוסף טייב:  המחויבות שלנו, ודאי כמשרד החינוך וודאי כוועדה שמפקחת על המשרד, היא לדאוג לכך שכלל המגזרים יקבלו את המענה המגיע להם

יוסף טייב:  אנחנו כוועדה נלמד את הנושא לעומק, מאיפה נובעים החוסרים

יוסף טייב:  אם זה בעיות בירוקרטיות, נפעל ונקים שולחן עגול של משרד הפנים ומשרד החינוך עם שאר משרדי הממשלה, משרד העבודה, הרווחה

יוסף טייב:  אנחנו נמצא את הפתרון

יוסף טייב:       ואמרתי ליוסף מקודם שהפתרון צריך להיות פתרון מידי, אם ישנן בעיות ברמת ההפעלה, אני אפעל מול המשרד באופן מיידי גם בנושא ההסעות, לפחות למתווה לטווח הקצר

יוסף טייב:  ולאחר מכן נראה מה עושים לטווח הארוך

יוסף טייב:  קודם כל, לטווח הקצר

יוסף טייב:  אם משרד החינוך יצטרך בעצמו להפעיל את ההסעות, אז משרד החינוך יפעיל את ההסעות באופן מידי

יוסף טייב:  הוועדה תעמוד על כך

יוסף טייב:  אני אעמוד על זה גם עם הגורמים המקצועיים במשרד וגם עם השר

יוסף טייב:       לגבי הבינוי, אני אהיה בקשר עם פארס ונראה איך אנחנו באופן מידי, בשיתוף עם משרד הפנים, מנסים לקדם כדי שהילדים יקבלו מענה הולם

יוסף טייב:  נפעל מול החברה למתנ"סים ונראה איך אנחנו יכולים לתת מענה בלתי פורמאלי בשעות אחר הצהריים, אם זה דרך ספורט, תרבות ונושאים נוספים, במקביל גם בנושאים עיוניים, תגבורים לימודיים וכל מה שהילדים זקוקים לו

יוסף טייב:       הוועדה החליטה להגיע לפה לסיור לאחר מספר דיונים שקיימנו בוועדה, והבטחתי לחבר הכנסת עטאונה שנגיע לפה לסיור ואין טוב יותר ממראה עיניים

יוסף טייב:  נחשפנו פה, לצערי, לקושי רב שמערכת החינוך מתמודדת אתו ואין ספק שהילדים פה עוברים קושי בדרך להצלחה לימודית

יוסף טייב:  כמו שאמרת, אני חושב שאחוזי הזכאות הגבוהים צריכים בסופו של דבר להתבטא גם ברמת האקדמיה, ואנחנו כוועדה נבדוק גם את המשך הפעילות מול המל"ג ומול ראשי האוניברסיטאות, מבחינת קבלתם למוסדות האקדמיים

יוסף טייב:      אמרנו בוועדה ואמרתי גם כשנכנסתי לכיתה, אני חושב שאנחנו צריכים להתמקד בנושא למידת השפה

יוסף טייב:  בסופו של דבר, הוא הנושא הראשון במעלה על מנת שאותם ילדים יוכלו להשתלב, ברמה האקדמית וברמה הטכנולוגית

יוסף טייב:  ללא השפה, מאוד קשה להשתלב

יוסף טייב:  זה נכון למגזר הבדואי, זה נכון למגזרי העולים שמגיעים לישראל, ואנחנו נבדוק מקרוב את הנושא וניתן מענה

יוסף טייב:       כמו שאמרתי, אני אומר גם לראש המועצה, כל נושא ההסעות והבינוי, נגיע למתווה מהיר מול המשרד, להגיע לביצוע

יוסף טייב:  גם אם לתקופה הקצרה, המשרד יצטרך להיות גם המממן וגם המבצע

יוסף טייב:  עדיין לא ידוע אם המשרד יודע לעשות זאת, עד שנגיע למתווה ארוך כמו בכל מקום נצטרך למצוא פתרון, במימון המשרד ובשיתוף פעולה עם המועצה שמבצעת, כך זה צריך להתנהל

יוסף טייב:  אין סיבה להתנהלות אחרת פה

יוסף טייב:  אבל אם ישנם בעיות וקשיים, נפתור את הקשיים קודם כל באופן המיידי כדי שהילדים לא יפגעו ויקבלו מענה בצורה מהירה

סלאמה אלאטרש: אני רוצה להוסיף דבר אחד

סלאמה אלאטרש:  אני כראש מועצה, כאזרח ותושב הנגב, אני אומר את זה תמיד, גם נבחרי הציבור וההנהגה המקומית אומרים את זה במועצה – המועצה נותנת מענה ושירותים ל-80,000 תושבים

סלאמה אלאטרש:  זה הבית שלנו

סלאמה אלאטרש:  זו המדינה שלנו

סלאמה אלאטרש:  אנחנו חייבים למצוא מכנה משותף, לעזור אחד לשני על מנת להצליח

סלאמה אלאטרש:  הנגב לא יכול להצליח בלי החברה הבדואית המהווה שליש מאוכלוסיית הנגב

סלאמה אלאטרש:  אנחנו רואים שבמקומות שהמדינה יודעת להשקיע בהם – רואים תוצאות, למשל רופאים

סלאמה אלאטרש:  בבוקר דיברנו עם מנהל בית הספר על כיל, שיתוף הפעולה שיש עם כיל וכמה מהנדסים יש לנו בכיל

סלאמה אלאטרש:       יש לנו 950 תלמידים אצל חאבס, אנחנו רוצים לבנות להם תכנית ולראות אותם בעתיד משתלבים באקדמיה, ובשוק העבודה, והמינימום שיהיו אזרחים טובים כשהם מסיימים את בית הספר

סלאמה אלאטרש:  אין מורה בדואי שרוצה לראות את הבן שלו עבריין יושב בכלא

סלאמה אלאטרש:  מורה זה הורה בכל מקום

סלאמה אלאטרש:  אבל המציאות שאנו חיים בה מקשה עלינו

סלאמה אלאטרש:  יש ראשי רשויות שעובדים שש שעות ביום, אני עובד 18 שעות

סלאמה אלאטרש:  יש לי הרבה חברים, את המצוקה שיש לנו בחינוך העליתי אולי בפני 40 חברי כנסת בדיבורים אישיים, דרך חברים, וזה קשה

סלאמה אלאטרש:  לפעמים זה מביא אותך למצב של ייאוש, הדבר הביא אותי למצב שאני לא מתמודד לקדנציה הבאה, החלטתי שאני לא רוצה להתמודד

סלאמה אלאטרש:  אבל הילדים לא צריכים לשלם את המחיר

סלאמה אלאטרש:       קיבלתי החלטה אסטרטגית שאני מקים גוף שהוא יתעסק אך ורק באיכות החינוך במגזר הבדואי

סלאמה אלאטרש:  אני הולך לממן אותו בעזרת עורכי דין על מנת לשפר

סלאמה אלאטרש:  הגעתי לשלב שאיבדתי אמון בכולם, אנחנו לא מעניינים אף אחד

סלאמה אלאטרש:  חבל

סלאמה אלאטרש:  אני רואה שאכפת לכם, הגעתם לכאן היום, אבל הדבר הראשון שאנחנו צריכים הוא להחזיר את הילדים לבתי הספר, אלה שיושבים בבית, ההסעות והחינוך המיוחד

סלאמה אלאטרש:       הדבר השני, האחראי על הבינוי במשרד החינוך, מדובר בהחלטה של המנכ"ל, תוך שלוש דקות הוא יכול לשחרר את הכסף, שבוע לאחר מכן הקבלן נמצא בשטח ובונה בית ספר

סלאמה אלאטרש:  אנחנו כמועצה, ברגע שהמשרד משחרר לנו תקציבים – בשישה חודשים אנחנו יודעים לבנות בית ספר ולפתוח אותו, נכון עומאר?     

עומאר אבו עסא: נכון

סלאמה אלאטרש: יש לנו דוגמאות

עומאר אבו עסא: כסף שיספיק

עומאר אבו עסא:  הרשאות מלאות, לא עם פערים

סלאמה אלאטרש: למשל בגנים, משרד החינוך מתקצב אותנו לפי המפתח שהוא מתקצב את כל הרשויות במדינת ישראל, 85% מעלות בניית הגן

סלאמה אלאטרש:  הרשות צריכה להביא מהבית – 15%

סלאמה אלאטרש:  עיריית תל אביב יכולה להרשות לעצמה, באר שבע יכולה להרשות

סלאמה אלאטרש:  אני לא יכול להרשות לעצמי

סלאמה אלאטרש:  יש לי 118 גנים, הפרש של 15% בכסף שווה לחצי מיליון שקלים

סלאמה אלאטרש:  אני לא יודע מאיפה להביא אותו לכן אני לא יכול לנצל הרשאות תקציביות והכסף חוזר למשרד החינוך

סלאמה אלאטרש:  לא רק אני, כל הרשויות הבדואיות

סלאמה אלאטרש:  ביקשנו להחריג אותנו בהחלטת הממשלה, לתת לנו את תוספת ה-Matching 15%, לא הסכימו

סלאמה אלאטרש:  משרד החינוך טען שהוא ימצא פתרון

סלאמה אלאטרש:       ברגע ההצבעה על החלטת הממשלה, משרד החינוך התנער

סלאמה אלאטרש:  זו הבעיה שלנו, ההתנערות

סלאמה אלאטרש:  משרד החינוך לא מתעד את הדברים, לא כותב את הדברים, גם כשאני יושב איתם וכותב פרוטוקול ומעביר להם להערות, אין התייחסות ואין תגובה

סימון דוידסון: משרד לנגב ולגליל לא יודע לעשות את ה-Matching הזה?     

סלאמה אלאטרש: כל התקציב של הנגב והגליל הוא 50 מיליון שקלים

סלאמה אלאטרש:  ה-Matching שאני צריך לבניית גנים בערך כתשעה מיליון שקלים, שזה 20% מהתקציב שלו, וכמובן הוא לא ישחרר

מוסא אלחמאיסה: אני מודה לכל הנכבדים שבאו היום, אהלן וסהלן

מוסא אלחמאיסה:  אני מאמין שלכל אחד יש את המשרד שלו

מוסא אלחמאיסה:  הילדים שואלים אותי על הדברים שאמרתי, באפריל גם השר היה פה ושאלו אותי במשך שנה במה יש התקדמות, אין – מעבדות, מגרש כדורגל, חדרי ספח

מוסא אלחמאיסה:  אני מאמין שעוד חודשיים ניתן להם תשובה שהם יראו בעיניים שלהם

יוסף טייב: אני אסיים עם משהו אחד

מוסא אלחמאיסה: ברשותך, אני אגיד משפט נוסף

מוסא אלחמאיסה:  אני רוצה שזה יחלחל בכל מקום במדינה, אנחנו נמצאים בנקודת מפנה

מוסא אלחמאיסה:  אני מבקש – כאדם, כאבא, כמנהל וכמנהיג, להתחיל להסתכל אחרת על החברה הבדואית

מוסא אלחמאיסה:  החברה, בחודשיים האחרונים, לא בחודשיים, ממזמן, אבל לא הרגשנו את זה, רק בחודשיים האחרונים, אבל   האמון, הנתינה, העזרה של האנשים – היו קיימים מזמן, אבל הרגשנו את זה יותר אחרי 7 באוקטובר

מוסא אלחמאיסה:  עשבים שוטים יש בכל מקום, בכל החברות בעולם, בואו נחשוב אחרת, ניתן תמיכה, עזרה, ונשלב ידיים כי זה עתיד הילדים של הילדים שלנו

עלי אבו רביעה: אפשר משפט אחד בבקשה?     

יוסף טייב: רק שמך לפרוטוקול, בבקשה

עלי אבו רביעה: עלי אבו רביעה, חבר מועצת אל קסום

עלי אבו רביעה:  יש ילדה בדואית בכיתה ג' או ד', שיושבת בבית משנה שעברה בגלל נוהל חדש של משרד החינוך, זאת אומרת משרד החינוך התעורר והחיל נוהל חדש – שני קילומטר

עלי אבו רביעה:  בנוסף לעשרות תלמידים במכחול, היישוב שאני מייצג, שנשארים בבית, משרד החינוך פעל מספר פעמים באופן מרגיז

עלי אבו רביעה:  התושבים סובלים, וטוב שאתם, חברי הכנסת, הגעתם לכאן לשמוע את התושבים

עלי אבו רביעה:  יש לנו כאן בדרום סוג של שלטון צבאי

עלי אבו רביעה:  יש את מנהל המחוז, רם זהבי, הסגן שלו והאחראים, אני מדבר על האליטה של משרד החינוך, לא מתייחסים אלינו

עלי אבו רביעה:  גם בנוגע לתקציב

עלי אבו רביעה:  איך התעוררתם עכשיו על שני קילומטר, והם - - -      

יסמין פרידמן: תסביר מה זה שני קילומטר?     

עלי אבו רביעה: באמצע השנה הודיעו להם שאין הסעות למרחק של פחות משני קילומטר

עלי אבו רביעה:  התושבים צריכים מספר חודשים או שנה להתארגן

יסמין פרידמן: לא הבנתי

יסמין פרידמן:  תסביר

קריאה: מרחק

יוסי גפני: זכאי להסעה מעבר לשני קילומטר

עלי אבו רביעה: יש נוהל חדש

יסמין פרידמן: עד שני קילומטר אין הסעה?     

עלי אבו רביעה: בדיוק

עלי אבו רביעה:  מה הטענה שלהם? הם באו לבית הספר, למשל במכחול יש עשרה תלמידים בדואים שישבו מעל חצי שנה ואף אחד לא ידע על זה

עלי אבו רביעה:  בא משרד החינוך ועשה קו אווירי בתנאי שטח קשים, הקו האווירי יצא 1,900 מטר

עלי אבו רביעה:  אנחנו מדדנו בכביש העפר ויצא 2,100 מטר

עלי אבו רביעה:  התלמידים שלנו סובלים ונושרים על פער של 200 מטרים

עלי אבו רביעה:  בנוסף, יש ילדה עם מחלת לב, הם אטומים ולא שומעים אותנו, הילדה הזו לא יכולה ללכת – יש לה מחלת לב

סלאמה אלאטרש: שנה שעברה, ב-27 בדצמבר קרה אסון במועצה

יסמין פרידמן: אני רוצה לראות את הילדים של החבר'ה ממשרד החינוך הולכים שני קילומטר לבית הספר

יוסף טייב: אתם רוצים עכשיו או בסוף? שירין אני רוצה להגיד לך, אני בכוונה לא נותן לכם להגיב עכשיו, כי הטענות האלה יחזרו

יוסף טייב:  אני מעדיף שמשרד החינוך ייתן תשובות בסוף, חשוב לי לשמוע מה אתם אומרים

עלי אבו רביעה: סליחה, עוד משפט אחד

עלי אבו רביעה:  שנינו בוועדת מכרזים, קיים אי שוויון בין נגב מזרחי לבין מועצת אל קסום

עלי אבו רביעה:  על קו מסוים במועצה אומרים לנו 500 שקלים, לנגב מזרחי נותנים כפול, 1,000 שקלים

עלי אבו רביעה:  צריך להפסיק את אי השוויון הזה

עלי אבו רביעה:  למה אין שוויון בין נגב מזרחי למועצת אל קסום? זה פוגע בנו, פוגע בהיסעים

יוסף עטאונה: שנינו אנשי חינוך, נעקוב אחר הדברים

יוסף עטאונה:       (סיור בסעווה)     

קריאה: מעיגל, נשמע ממך מספר דברים על הגנים

מעיגל אלהואשלה: ברוכים הבאים, אהלן וסהלן

מעיגל אלהואשלה:  אני מעיגל אלהואשלה, רכז שטח במועצה וראש הוועד המקומי בכפר אל-ע'רה

מעיגל אלהואשלה:  20 שנה יש לנו את הגנים הללו, ארבעה גנים, לכ-160 ילדים חסרה מסגרת

מעיגל אלהואשלה:  החשמל פה הוא גנרטור, לפעמים מפעילים ולפעמים לא יכולים להפעיל אותו בגלל בעיות שונות

מעיגל אלהואשלה:  כפר אל-ע'רה מונה 3,500 תלמידים

מעיגל אלהואשלה:  כל התלמידים שלנו – יסודי, חטיבת הביניים והתיכון, מוסעים לבתי ספר בחורה או בקסר א-סיר, וחלק גדול מהם בסעווה

מעיגל אלהואשלה:  כאמור, יש ארבעה גנים, ניתן לראות את מצבם, מצב קשה מאוד

מעיגל אלהואשלה:  גם השירותים, גם יש בעיה רצינית במים – אין מים זורמים

מעיגל אלהואשלה:  לפעמים המים לא מגיעים לגן

מעיגל אלהואשלה:  יש מצוקה רבה, איך ילדים יכולים לצאת, אין מנהל או רופא לכל ה-3,500 ילדים

מעיגל אלהואשלה:  אין – מנהל, רופא, ועורך דין

מעיגל אלהואשלה:       לא יעלה על הדעת שהגן הזה נמצא במדינה נאורה ודמוקרטית כמו מדינת ישראל

מעיגל אלהואשלה:  חסר לנו כמעט הכל

מעיגל אלהואשלה:  אומנם המועצה שעוזרת לנו, אנחנו לא נמצאים בתחום המועצה אלא בשטח גלילי

מעיגל אלהואשלה:  ראיתם את הדרך, היא לא דרך, חלק גדול מהתלמידים לא מגיעים לבית הספר בחורף

מעיגל אלהואשלה:  בעניין המיגוניות, אתם יודעים מה עושים אנשי אל-ע'רה כששומעים אזעקה?     

סימון דוידסון: יש פה אזעקות?     

מעיגל אלהואשלה: שומעים אזעקות רחוקות, גם משדה התעופה

מעיגל אלהואשלה:  באזור הזה נפלו 11 טילים

מעיגל אלהואשלה:  בנס, בנס לא היו נפגעים

מעיגל אלהואשלה:  כששומעים אזעקה, כל מי שיש לו מיגונית במדינת ישראל, נכנס למיגונית

מעיגל אלהואשלה:  אנחנו יוצאים החוצה ובורחים, למה? כי גגות הבתים שלנו בנויים מפח מאיסכורית והיא מסוכנת מאוד

מעיגל אלהואשלה:  ארבעה שכנים שלנו נהרגו מטיל אחד שפגע בצריף שלהם

מעיגל אלהואשלה:  האסכורית היא חדה, מברזל, קשה, אם חס וחלילה פוגע בבית, יש בלגן לכולם

מעיגל אלהואשלה:       תקוותינו שהגנים ישופרו, שיהיה פה בית ספר צומח

מעיגל אלהואשלה:  יש פתגם אצלנו שאומר (נושא דברים בשפה הערבית) "הטוב יוצא רק מטוב, והרע יוצא מהרע"

מעיגל אלהואשלה:  בקשתינו, בקשת האנשים והמשפחות – להקים פה בית ספר

מעיגל אלהואשלה:  צריך להיות פה בתי ספר

מעיגל אלהואשלה:  אני רכז השטח בכל הכפרים הבלתי מוכרים

מעיגל אלהואשלה:  וועדת התכנון והוועדה בכנסת – ועדת החינוך שאתה חבר בה, נתון הוועדה אומר שיש 5,500 תלמידים ללא שום מסגרת

מעיגל אלהואשלה:       אנחנו מבקשים לכל 37 הכפרים עם 130,000 תושבים, שיוקמו בהם מרכזי שירות

מעיגל אלהואשלה:  שהילדים שלנו, של הכפרים הבלתי מוכרים, ילמדו בגנים כמו בכל מדינת ישראל

מעיגל אלהואשלה:  אני רוצה להודות לראש הוועדה, לחבר הכנסת יוסף עטאונה, לכל הצוות

מעיגל אלהואשלה:  אני רוצה להגיד נקודה חשובה בעניין אל קסום

מעיגל אלהואשלה:  יש לנו את שרית שאחראית על הגן, והיא יודעת טוב מאוד מה המצוקה כאן, היא בקשר ישיר יחד עם המפקחת - - - המפקחת הג'ר, שהן עוזרות בכל מה שהן יכולות לעזור

קריאה: עדיף שנשמע ממנה הסבר על הגנים

מעיגל אלהואשלה: אני רוצה להודות גם לראש מחלקת חינוך, שכל בקשה שלנו הוא מנסה למלא

מעיגל אלהואשלה:  אין לנו את היכולת הכספית והתכנונית

מעיגל אלהואשלה:  אנחנו היינו עכשיו באל פורעה, לאל פורעה אין אישור, גם הגנים פה הם ללא אישור

מעיגל אלהואשלה:  אני רוצה להודות למשרד החינוך שהוא מממן את הגנים האלו, וגם מממן מספר בתי ספר בכפרים הבלתי מוכרים, וחשוב מאוד שנעבוד על העניין של האישורים בבתי הספר וגם בגנים

מעיגל אלהואשלה:       אני רוצה להודות לכל הצוות

מעיגל אלהואשלה:  כל מי שהגיע, תודה רבה שהגעתם אלינו

מעיגל אלהואשלה:  תודה רבה שאתם מנסים לעשות, אבל בסופו של דבר אנחנו רוצים את העשייה

מעיגל אלהואשלה:  תודה רבה לכם

סימון דוידסון: מה עם הכביש? איך מסייעים להם לסלול את הכביש?     

עומאר אבו עסא: תודה

עומאר אבו עסא:  יש כאן דוגמה למרכז שירותים שאנחנו מבקשים שיוקם

סימון דוידסון: איפה זה עומד? מישהו פנה? מישהו ביקש?     

עומאר אבו עסא: אין אף אחד

עומאר אבו עסא:  יש כאן נציג של הרשות? המדינה לא מתכננת להקים כאן כביש

עומאר אבו עסא:  אנחנו מבקשים שזה יוכר כמרכז שירות ושיימשכו לכאן תשתיות כביש ומים

עומאר אבו עסא:  אין כאן מרכזיית מים

עומאר אבו עסא:  מושכים את המים - - - ארבעה קילומטרים, מתחממים בדרך, מגיעים או לא מגיעים כל הזמן

יסמין פרידמן: לא ראית את כל הצינורות בדרך?     

עומאר אבו עסא: הסולר, אנחנו נלחמים לחבר את זה לחשמל כי יש נזק מעשן הגנרטורים, הילדים סופגים את זה

עומאר אבו עסא:  ביקשנו, הבאנו גם עמותה של מיזם סעיד אלחרומי, עצרנו, כי אין היתרים ואין להם אפשרות, גם הגג לא מוכר כגג שניתן להציב עליו פאנלים סולאריים, ואנחנו מבקשים כי זה יעזור

עומאר אבו עסא:  פאנלים סולאריים הם פתרון זמני עד שיחברו לתשתיות

עומאר אבו עסא:       מבחינת המדינה, אם יעשו כאן מרכז שירותים, יבוטלו ההסעות וזה יחסוך תקציבים, ממילא הילדים נמצאים כאן, לא צריך להסיע אותם חמישה קילומטרים לתוך סעווה, אלא להקים כאן בית ספר צומח, יסודי, ולהתקדם, זו הדרך לפרוס את מוסדות החינוך בפריסה יותר מותאמת לאוכלוסייה הבדואית ולא להתעלם מהמציאות

עומאר אבו עסא:       דבר אחרון בעניין מצב החירום, אין כאן מיגון

עומאר אבו עסא:  בגלל שהאזור נמצא מערבית לשדה התעופה, הוא מטווח כל הזמן

עומאר אבו עסא:  יש אחוז גבוה של נפילות טילים כאן, הם נופלים ליד הבתים

עומאר אבו עסא:  למזלם, לא קרה אסון אבל במקרה הזה זה עניין של מזל

יוסף טייב: כמה תלמידים יש לכם בגנים?     

ציפי חוטובלי: 140

ציפי חוטובלי:  ארבעה גנים, בכל גן 35 תלמידים, ויש ילדים שיושבים בבית כי אין לנו יכולת להציב פה מבנה נוסף

ציפי חוטובלי:  הבאנו לפה את משרד החינוך לפני מספר חודשים, עיקר הבעיה היא שאין מים ואין כמעט חשמל

ציפי חוטובלי:  זה הולך ובא

ציפי חוטובלי:  כשהגיעו נציגים של משרד החינוך, הם אמרו שמבחינתם זה לא דבר שהם יכולים לעשות, זה שטח גלילי ואף אחד לא אמר לאף אחד להתיישב פה

ציפי חוטובלי:  אבל משרד החינוך מלכתחילה הכיר בגנים האלה, הם הרי נתנו את הסמל, את אישור ההפעלה

ציפי חוטובלי:  אבל מצד שני הם מתעלמים כשצריך את עזרתם

ציפי חוטובלי:       אנחנו ניסינו בדרך לא דרך ומשכנו צינור בצורה שהיא לא חוקית כדי להביא מים, אבל מאחר וכולם מחוברים לרכזת, המים לא מספיקים להגיע כי זה קילומטרים על גבי קילומטרים

ציפי חוטובלי:  מגיעים למצב של ימים על גבי ימים, הגננות והסייעות יעידו, שהן הולכות למכולת ליד וקונות בקבוקי מים מינראליים כדי לשטוף את השירותים, לאפשר לילדים לשתות, זה מצב שבמדינה מתוקנת, 2023, לא אמור להיות

ציפי חוטובלי:  לא אמור להיות

עומאר אבו עסא: תודה שרית

יסמין פרידמן: את עובדת של אל קסום?     

ציפי חוטובלי: כן, אני מנהלת המחלקה לגיל הרך

יהודית גידלי: דבר והיפוכו

יהודית גידלי:  אתה נותן לו סמל מוסד, אתה לא נותן לו תנאים

יהודית גידלי:  אתה נותן לו את זה, ולא מכיר בו

עומאר אבו עסא: אני חושב שזו פעם ראשונה שוועדה כזו מגיעה למקום הזה

יוסף טייב:  אני שמח שפתחתי את - - -, שם בפינה?     

קריאה: כל המרכז הזה מחובר לגנרטור

יוסף טייב: כמה תושבים יש פה בפזורה? לא בכל הפזורה, באזור הזה?     

יוסי גפני: שישה כפרים, כמעט 30,000 מסביב

יוסי גפני:  פה זה אל-ע'רה

יוסי גפני:  מעיגל גר באל-ע'רה, יש כאן בערך 2,500 תושבים

יוסף טייב: יש משהו מוכר קרוב לפה?     

יוסי גפני: איפה שהיינו בתחילת הדרך

יוסף טייב: איפה שבתי הספר?     

יוסי גפני: עד הקו של בתי הספר

יוסף טייב: ושקלתם לעשות כבישים כמו שצריך לכיוון שם ולהביא את הילדים לשם? זה עלה?     

יוסי גפני: אני לא מאל קסום, אבל המדינה לא נוקטת בעמדה של לעבד כבישים באזורים לא מוכרים

יוסי גפני:  במציאות אחרת הגענו עד בג"צ כדי לבקש שיעבדו כביש במרכז שירותים כמו זה עד הכביש הראשי

יוסי גפני:  אבל פה, כנראה שזה שיקול אחר

יוסי גפני:  בדרך כלל הם יכולים לעבד ומרימים כביש, אבל ראית, כפר מוכר, עד בתי הספר אין כבישים, גם שם אין כבישים

יוסי גפני:  זו מציאות קשה

קריאה: מהכפר הכי מוכר שציינת פה עד לכאן?     

יוסי גפני: כל זה כפרים לא מוכרים

קריאה: כל אלה מוכרים?     

יוסי גפני: לא מוכרים

קריאה: אז הכפר הכי מוכר הוא במרחק של כמה?      

יוסף טייב: בכניסה, איפה שהיינו, ארבעה קילומטרים

יוסי גפני: בכניסה עד בתי הספר

יוסף טייב: כמה יש? ארבעה קילומטרים?     

יוסי גפני: בערך

יוסי גפני:  שישה קילומטרים בפעם האחרונה שספרתי

יוסי גפני:  מהכביש הראשי עד מתחם בית הספר, שישה קילומטרים

קריאה: כל הילדים מגיעים בהסעות מאותם כפרים בלתי מוכרים?     

יוסי גפני: לא, פה בלי הסעות

קריאה: בלי הסעות? עצמאי, ברגל אפילו, הולכים ממה שאנחנו רואים בגבעות מסביב?     

יוסי גפני: וזו הדרישה בכל אזור כזה להקים מרכז שירות שיאפשר לילדים

יסמין פרידמן: בגיל הזה הם הולכים ברגל?     

קריאה: כן

יוסי גפני: את יודעת מה התשובה?      

עומאר אבו עסא: זה לא מוכר כמרכז שירות

יוסי גפני: יש פה גם גנרטור שזה מחובר אליו

יוסי גפני:           (סיור בבית הספר אל אמל)     

סלאמה אלאטרש: חליל, מנהל בית הספר, יושב ראש וועדת החינוך

חליל אל אלכרם: ברוך הבא

יוסף טייב: נעים מאוד

יוסף טייב:  תספר לנו מה יש פה

חליל אל אלכרם: אנחנו נגיע לחדר שם, נתכנס, אספר לכם על בית הספר

חליל אל אלכרם:  מדובר על בית ספר שנמצא ביישוב לא מוכר

חליל אל אלכרם:  קוראים ליישוב ח'רבת א-לתאתין

חליל אל אלכרם:  בית הספר מכיתה א' עד כיתה ט', לומדים בו כ-970 תלמידים

חליל אל אלכרם:  צוות המורים מונה 72 מורים

חליל אל אלכרם:  כמו שניתן לראות, בבית הספר לומדים בקרוואנים

חליל אל אלכרם:  אין מקלטים, אין כלום

חליל אל אלכרם:  כל הכיתות והשטח בנויים מקרוואנים, גם הבתים בכל היישובים, בכל הקומפלקס הזה אין מקלטים

יוסף טייב: יש לך פה מיגוניות או שגם לא?     

חליל אל אלכרם: יש עמותה שהביאה לנו מיגונית, שמה אותה ליד המרפאה, המיגונית לא תקנית, כלומר לא נותנת מענה בכלל

חליל אל אלכרם:  אני לא רוצה להציג את כל הבעיות, אבל אפשר לפתור את כל הבעיות בצורה פשוטה מאוד

חליל אל אלכרם:  איפה יושב הראש? אני יכול להחליף את תפקידך לדקה, להשליט סדר ולתת לך להתחיל בישיבה?     

יוסף טייב: תפאדל

חליל אל אלכרם: אני מבין שכולכם לחוצים וממהרים, לכל אחד יש משהו לעשות

חליל אל אלכרם:  בואו נשב בשקט כמה דקות, יושב הראש יתחיל את הישיבה ולאחר מכן אתם חופשיים

חליל אל אלכרם:  חברים, קודם כל, ברוכים הבאים

חליל אל אלכרם:  אני שמח מאוד לארח את ועדת החינוך בבית הספר אל אמל

חליל אל אלכרם:  זו פעם ראשונה שבית הספר אל אמל מארח וועדה כה יוקרתית מהכנסת בבית הספר

חליל אל אלכרם:  תודה רבה ליושב הראש שראה לנכון להביא את הצוות, להגיע למקום, לרדת לשדה, לבדוק את הבעיות מקרוב, להסתכל על הדברים ולא רק לנהל ישיבות בכנסת

חליל אל אלכרם:  אין לי מילים להודות לך על היוזמה הזו, תודה רבה

חליל אל אלכרם:      כמו כן, אני רוצה להודות לחבר הכנסת, יוסף עטאונה – צעיר, נמרץ, עם ברק בעיניים שיצא וצמח ממערכת החינוך

חליל אל אלכרם:  כמי שיצא ממערכת החינוך, אין ספק שהוא שם את הכובע שלו על מערכת החינוך כי רק דרך החינוך אנחנו יכולים לצמצם את הפער הכלכלי חברתי בין העשירון התחתון לעשירון העליון

חליל אל אלכרם:  חינוך הוא סוד הפתרון

חליל אל אלכרם:  אני מודה גם לכולכם שבאתם

חליל אל אלכרם:  כבוד ראש המועצה, דוקטור - - - רחמים יונה, מהנדס, חברים, - - - צוות המועצה, משרד החינוך, המפקח, המפקח ג'ומעה שהוא מפקח צעיר, רענן וחדש

חליל אל אלכרם:  אני מודה לכולכם

חליל אל אלכרם:       בית הספר אל אמל נוסד בשנת 1996

חליל אל אלכרם:  לומדים בו כ-970 תלמידים, מספר המורים – 72

חליל אל אלכרם:  רוב התלמידים שמגיעים לבית הספר מגיעים בהסעה

חליל אל אלכרם:  בית הספר מכיתה א' ועד כיתה ט'

חליל אל אלכרם:  אחת הבעיות של בית הספר שהוא מכיתה א' ועד ט', ומוגדר כבית ספר יסודי למרות שהוא מ-א' ועד ט'

חליל אל אלכרם:  להגדיר את החטיבה כיסודי, זה קיפוח

חליל אל אלכרם:  כל התקציבים, המשאבים, לדוגמה אני לא יכול להחזיק לבורנט במעבדה כיוון שהגדרת בית הספר היא בית ספר יסודי למרות שגם החטיבה לומדת בו

חליל אל אלכרם:  אני לא יכול לקלוט ספרנית כי בית הספר מוגדר כיסודי

חליל אל אלכרם:  יש קשיים רבים בהגדרת בית הספר

חליל אל אלכרם:       בקשתי פשוטה מאוד – לפצל את בית הספר לבית ספר יסודי ובית ספר חט"ב, כך שתהיה אווירה חינוכית וניתן יהיה לצמצם את הפער הלימודי בבית הספר

חליל אל אלכרם:  אם אמנה את כל הבעיות – תצטרכו לישון פה

חליל אל אלכרם:  אני רוצה להדגיש את הפתרון, את הפתרון לכל הבעיות

חליל אל אלכרם:  מבחינת מיגוניות – אין, כלום

חליל אל אלכרם:  רק השמיים ואלוהים

חליל אל אלכרם:  אין כלום, גם לא מיגוניות, לא כלום

חליל אל אלכרם:  לא בבית הספר ולא מחוצה לו

חליל אל אלכרם:      כצוות הנהלה, כשבאנו ורצינו לנהל את עניין הלמידה מרחוק, את הצוות הניהולי – לא היה לנו מקום מחסה

חליל אל אלכרם:  כלום

חליל אל אלכרם:  באנו על דעת עצמינו וסיכנו את עצמנו, לא הייתה לנו ברירה

חליל אל אלכרם:  בית הספר הוא היחיד שמאז פרוץ המלחמה ב-7 באוקטובר, עד לפני כשבוע

חליל אל אלכרם:       לגבי למידה מרחוק – לילדים אין אמצעי קצה, אין מחשבים, אינטרנט, בעיות עד אינסוף

חליל אל אלכרם:  אבל כל הבעיות הללו אפשר לפתור אותן בדבר אחד פשוט

חליל אל אלכרם:  איפה משה מהמנהלת?     

משה סבתו: פה

חליל אל אלכרם: הדבר הוא פשוט

חליל אל אלכרם:  תסתכלו על מה שקורה פה, יש פה הרחבה ליישוב א-סייד

חליל אל אלכרם:  אנחנו צמודים דופן ליישוב א-סייד

חליל אל אלכרם:  הקו הכחול נמצא פה, וההרחבה היא פה

חליל אל אלכרם:  תסתכלו איפה ההרחבה

חליל אל אלכרם:  ההרחבה מגיעה עד לבית הספר, מכניסה את החניה לתוך הקו הכחול, ועוזבת את בית הספר

חליל אל אלכרם:  שמו ניקוז לנחל - - - בפנים, כאילו הניקוז חשוב יותר מבית הספר

חליל אל אלכרם:  אותו הדבר פה, ביוב, - - - הפתרון הוא פשוט – תכנון נכון ולא לקוי, ואין שום סיבה בעולם שתשכנע אותי, משה תסתכל טוב מאוד, שבית הספר לא ייכלל בתוך הקו הכחול

חליל אל אלכרם:  אם בית הספר לא ייכלל בתוך הקו הכחול, ייפתרו כל הבעיות

חליל אל אלכרם:  ייפתרו כל הבעיות

יהודית גידלי: במי זה תלוי?      

משה סבתו: מנהל תכנון ועדת הגבולות, לא גבול אבל

יהודית גידלי: מנהל ישראל?     

משה סבתו: לא

משה סבתו:  גם ועדת גבולות, אבל אפשר לעשות את זה בתהליך מאוד מהיר

יהודית גידלי: משרד הפנים? מנהל מקרקעי ישראל, מי?     

קריאה: לא, לא, כולם מדברים

קריאה:  זה משה, זו הרשות להסדרה

סלאמה אלאטרש: תלוי ברשות הבדואים

סלאמה אלאטרש:  אם רשות הבדואים מעוניינת, היא יכולה להוסיף

יהודית גידלי: זה תלוי ברשות הבדואים?     

סלאמה אלאטרש: כן, כן

סלאמה אלאטרש:  רשות הבדואים

חליל אל אלכרם: קודם כל, שוב, אני מברך אתכם ואני מעביר את הדיון ליושב הראש

יוסף טייב: יש לי מספר שאלות כי מהבוקר אנחנו מסתובבים ושומעים המון אתגרים שעומדים בפנינו

יוסף טייב:  הייתי מגדיר את זה כאתגרים ולא כבעיות

יוסף טייב:  האתגרים הם גדולים, חלק מהדברים אכן תלויים במשרדי ממשלה נוספים כמו – משרד הפנים, ועדת הגבולות, רשות הבדואים, וכמובן גם משרד החינוך

יוסף טייב:  אני לא יודע האם אנחנו יכולים להשליך את הכל על משרד החינוך

יוסף טייב:  בסוף, יש פה מכלול של דברים ואנחנו נצטרך לעשות שולחן עגול מאוד רחב, ולראות איך פותרים את הבעיה

יוסף טייב:       אני אתן תכף גם לשירין לתת לנו את תגובת משרד החינוך

יוסף טייב:  היא שומעת דברים מהבוקר ואנחנו לא נותנים את רשות הדיבור, ואני חושב שחשוב שנשמע גם את עמדת משרד החינוך בנושא

יוסף טייב:  כמובן אם ישנם דברים שלא תלויים במשרד החינוך, ותלויים במשרדי ממשלה אחרים, אנחנו נכנס וועדה בנושא ונשמע את תשובות משרדי הממשלה

יוסף טייב:  נתכנס לשולחן עגול עם חבר הכנסת עטאונה ושאר חברי הוועדה – יסמין וסימון

יוסף טייב:       אני רוצה לברך את יסמין וגם את סימון, על ההשתתפות בסיור למרות הלו"ז העמוס שיש לכולנו

יוסף טייב:  אני חושב שהנושא של חינוך לכלל המגזרים, הוא הראשון במעלה בוועדה, ולכן מצאנו לנכון לבוא ולרדת לשטח

יוסף טייב:  שמענו דברים גם מחבר הכנסת יוסף עטאונה וגם משאר חברי הכנסת, אבל בסוף אין כמו מראה עיניים

יוסף טייב:       היינו לפני כמה דקות בגן שלכאורה קיבל סמל מוסד ממשרד החינוך, אבל משום מה משרד החינוך לא מתקצב, לא בונה, מסיבות כאלה ואחרות, בגלל שלכאורה הכפר לא מוכר

יוסף טייב:  השאלה שלי היא, אם הכפר לא מוכר, איך נותנים סמל מוסד? או שאין סמל מוסד? ולכן שירין על השאלה הזו אני רוצה לקבל ממך בבקשה תשובה, כי קשה לי להשלים עם הסיפור הזה

יוסף טייב:      הנושא השני, ואמרתי את זה בסיור על החינוך המיוחד, אמרתי גם בוועדה ואני אומר גם עכשיו, כפר מוכר או לא, בית ספר רשמי או לא, מוכשר, אני חושב שהדבר הראשון שאנחנו צריכים לתת לתלמידים, עוד לפני הפדגוגיה, לפני הכל, הוא מיגון

יוסף טייב:  אמרתי שאני לא אעבור על סדר היום של הוועדה, לא על זה שאין מיגון בבתי ספר של החינוך המיוחד, ואין מיגון לבתי הספר בפזורה הבדואית, ואין מיגון לבתי הספר בהרבה מקרים בציבור החרדי, אני חושב שנושא המיגונים חייב להיות SOS

יוסף טייב:  אני מבין שאין לנו יכולת לתת מענה במיידי, אבל אם לא ניתן עכשיו מענה לפחות לתחילת תהליך, אנחנו נפגש בעוד, אני מקווה בעוד כמה שיותר שנים, במלחמה או מבצע נוסף, ואנחנו נהיה באותו המצב

יוסף טייב:  כי הצרכים גדלים והמענה לא ניתן

יוסף טייב:       את הדברים הללו אמרתי בוועדה הקודמת, אמרתי בסיור הקודם, ואני אומר גם עכשיו, ואני אגיד מה שאמרתי בוועדה

יוסף טייב:  אני מנסה לתפוס את מנהל אגף הבינוי של משרד החינוך מ-9 בנובמבר, עד לעצם רגע זה לא קיבלתי ממנו מענה למרות פנייתי ללשכת השר

יוסף טייב:  אני חושב שיוסף גם ניסה להשיג אותו בטלפון, לך הוא ענה, אמר שהוא חוזר, לא חזר, גם לי עשו כך

יוסף טייב:  לא מתקבל על הדעת שאנחנו מנסים לתפוס אנשי מקצוע של המשרד ואנחנו לא מקבלים מענה

יוסף טייב:  אפשר לענות לטלפון, אפשר להיפגש, אפשר להגיד "המענה לא אצלי, המענה במקום אחר" כל התשובות נכונות

יוסף טייב:  אבל תענו לטלפונים

יוסף טייב:  לא ייתכן שיושב ראש וועדה או חברי כנסת יפנו לגורמים מקצועיים במשרד ולא יקבלו מענה

יוסף טייב:      הבעתי את הביקורת הזו בוועדה ואני מביע אותה פעם נוספת גם עכשיו, כי כשאני מנסה לתפוס את מנהל האגף, אני לא סתם מנסה לתפוס אותו בטלפון כדי להכות בו, אני רוצה להכין – את הוועדה, הדיון, הסיור, אני רוצה לדעת לקראת מה אני הולך, מה עמדת המשרד

יוסף טייב:  לצערי עד לעצם רגע זה, לא קיבלנו את המענה וצר לי על כך

יוסף טייב:  לכן שוב, אני מעביר את הביקורת הזו על המשרד

יוסף טייב:  אנחנו נשמח להיפגש עם מנהל אגף הבינוי ולקבל את התשובות

יוסף טייב:  כמובן גם על נושא הבינוי בכפרים בפזורה הבדואית, בכפרים המוכרים והלא מוכרים, גני ילדים, אבל בעיקר על עניין המיגון

יוסף טייב:  עד לעצם רגע זה לא קיבלנו תשובות

יוסף טייב:  שירין את רוצה לענות לנו? אני אגיד לכם למה

חליל אל אלכרם: ברשותכם, אני רוצה להוסיף לגבי הבינוי

חליל אל אלכרם:  אני רוצה להגיד לכולם, אני נאלץ כמנהל בית ספר להתעסק בבינוי

יוסף טייב: אני מבין

חליל אל אלכרם: אני בונה מתקציב שלא מיועד לבנייה – תקציב גפ"ן, להביא בידוד ולהקים כיתות

חליל אל אלכרם:  הקמתי כיתות רבות מתקציב גפ"ן

חליל אל אלכרם:  אסור לי, אבל אונסים אותי לעשות את זה

חליל אל אלכרם:  אני חייב לתת פתרון לילדים

יוסף טייב: בשביל להקל על הפרוטוקול, לפני שמדברים, שם ותפקיד

סלאמה אלאטרש: סלאמה אלאטרש

סלאמה אלאטרש:  אני רוצה להגיד לנבחרי הציבור, להורים ולאנשי המקצוע שנמצאים כאן, היום קיבלנו חיזוק, מערכת החינוך שלנו קיבלה חיזוק רציני מוועדת החינוך בכנסת, ואני מאמין שמהיום והלאה הדברים ייראו אחרת בכל מוסדות החינוך במועצה

סלאמה אלאטרש:  החינוך הוא הבסיס להצלחה

סלאמה אלאטרש:  ככל שהמדינה תשקיע בחינוך יותר, כך המדינה תרוויח מהחינוך

סלאמה אלאטרש:  מה שסבלנו ממנו עד היום באל קסום, בחברה הבדואית, זו לא גזירה משמיים

סלאמה אלאטרש:  איך אמרת? שאחראי הבינוי לא עונה לך? מה אוכל להגיד כראש מועצה?      אני אציין שאנחנו כמועצה עובדים עם – משרד הרווחה, משרד הפנים, וגם עם שאר משרדי הממשלה יפה מאוד

סלאמה אלאטרש:  המשרד שהכי קריטי לנו הוא משרד החינוך

סלאמה אלאטרש:  מועצת אל קסום היא מועצה ייחודית במדינה, ואנחנו מתקשים לעבוד עם משרד החינוך

סלאמה אלאטרש:  יש את שירין, דיברו איתה

סלאמה אלאטרש:  שירין אחראית על החינוך הערבי במשרד החינוך, מעל מיליון איש במדינה

סלאמה אלאטרש:  היא לבד

סלאמה אלאטרש:  מה היא יכולה להספיק? בעיות של מיליון איש הן פי שתיים מבעיות שאר אוכלוסיית התלמידים במדינת ישראל

סלאמה אלאטרש:        אני מודע שכואב לה, ולפעמים את התסכול שלנו אנחנו מוציאים על שירין, גם אם אתנצל היום בפני שירין, זה לא יספיק

סלאמה אלאטרש:  אני צריך להתנצל אולי 20 או 30 פעמים

שירין נאטור חאפי: (נושאת דברים בשפה הערבית) סלאמה

סלאמה אלאטרש: 30 פעמים

שירין נאטור חאפי: הכל טוב

סלאמה אלאטרש: כשדוחים אותנו, אנחנו מוציאים את כעסנו על שירין

סלאמה אלאטרש:  כראש מועצה, כבדואי, משרד החינוך דוחה אותנו

סלאמה אלאטרש:  דוחה אותנו בשיטתיות

סלאמה אלאטרש:  ולא רק דוחה אותנו, מאשים אותנו בהאשמות קשות מאוד

סלאמה אלאטרש:  אם אנחנו גנבים – יש את 433 והמשטרה, אני אקח אותנו לשם

סלאמה אלאטרש:  אם אנחנו מתרשלים, נלך לשם

סלאמה אלאטרש:  אבל לא יכול להיות שיש לי את אגף החינוך הכי גדול במגזר הערבי, הכי איכותי במגזר הערבי, יש לי מנהלי מחלקות מצטיינים ומצטיינות מחוזי וארצי, ובסוף אומרים לנו "אתם לא יודעים לעבוד"

סלאמה אלאטרש:  גם חברי הכנסת שדיברו עם השר, אמרו לו "המועצה בעייתית, לא כדאי לכם להתערב" הוא לא הסביר למה, השר בעצמו

סלאמה אלאטרש:  אם אנחנו מועצה בעייתית, תשב איתנו, תראה מה אנחנו משתדלים לשפר כל יום

סלאמה אלאטרש:       לא יעלה על הדעת שבשנת 2023, בית ספר במדינת ישראל ייראה כך

סלאמה אלאטרש:  אני ביקרתי בבתי ספר עם קרוואנים, אך התמונה שונה לגמרי

סלאמה אלאטרש:  כל המחקרים בעולם מראים שבבתי ספר עם מעל 400 תלמידים האלימות עולה וההישגים יורדים

סלאמה אלאטרש:  לא יכול להיות שיש לנו בתי ספר עם מעל 1,000 תלמידים

סלאמה אלאטרש:  אנחנו מדברים כאן על בתי ספר עם כ-1,000 תלמידים ומעל 1,000 תלמידים, אנחנו לא רוצים במציאות הזו, היא נכפתה עלינו

סלאמה אלאטרש:      ביקשתי לפני חמש שנים ממשרד החינוך, לבנות אמון

סלאמה אלאטרש:  על מנת לבנות אמון, צריך שיהיו כוונות טובות משני הצדדים

סלאמה אלאטרש:  לנו היו כוונות טובות, אך לא היו כוונות טובות מהצד השני

סלאמה אלאטרש:  לצערי, אני אומר שהשר לא רואה בנו כתלמידים, ולא כאזרחי מדינת ישראל

סלאמה אלאטרש:  יש אנשים שיושבים כאן שהקריבו את נפשם למען המדינה, ויש אנשים שהקריבו את נפשם אחרי 7 באוקטובר, ועבדו מסביב לשעון, אבל לצערי יש שר בממשלת ישראל שלא רואה בנו כאזרחים וילדים

סלאמה אלאטרש:  אם היה רואה בנו כילדים, לפחות היה מגיע לנחם ולחזק את המשפחות

סלאמה אלאטרש:       כראש מועצה אני השתדלתי לחזק כמה שאפשר

סלאמה אלאטרש:  אבל בשלב מסוים הייתי צריך שמישהו יחזק גם אותי

סלאמה אלאטרש:  עברנו תקופה קשה מאוד

סלאמה אלאטרש:  מנהל אגף החינוך שלי – היה צריך חיזוק, גם דוקטור סחר, האחראית על השירות הפסיכולוגי – הייתה זקוקה למישהו שיחזק אותה, לא ראינו זאת ממשרד החינוך

סלאמה אלאטרש:  אגף הבינוי שאתה מדבר עליו, ישבנו איתו שלוש-ארבע פעמים, הוא לא קיים

סלאמה אלאטרש:  אגף ההסעות, משרד החינוך החריג אותנו להסיע מעל 1,000 מטר, 30 שנה

סלאמה אלאטרש:       בשנה שעברה, מבקר ממשרדה של הגברת חגית ג'ורג'י, אמר שחוזר המנכ"ל אומר מעל 2,000 מטר

סלאמה אלאטרש:  המהנדס יוסי גפני, לא תושב אל קסום, לא בדואי, ראה את המסלולים ונתן חוות דעת כממונה בטיחות במועצה, כאיש מקצוע, אמר שאסור לילדים ללכת ברגל במסלולים הללו

סלאמה אלאטרש:  חשב משרד החינוך צעק עליו, אמר לו "הם יודעים להסתדר

סלאמה אלאטרש:  הם חיים בשטח, הם יודעים להסתדר, לא צריך לספק להם הסעות"

סלאמה אלאטרש:  מצופה מילד בן שלוש ללכת ולעבור נחלים

סלאמה אלאטרש:  ב-27 בדצמבר שנה שעברה, הנחל גרר לנו בחור צעיר, במולדה, מצאנו את גופתו ליד באר שבע בזרימה של הנחל

סלאמה אלאטרש:  יום ראשון שבוע שעבר, הייתה זרימה בנחלים כאן, ילדים בני שש ושבע - -      

קריאה: תראה להם את התמונות

סלאמה אלאטרש: הראינו את התמונות

סלאמה אלאטרש:  התקשר אליי קב"ט מחוז דרום, אני אומר לפרוטוקול, אמר לי "ביום גשום, תוציאו הודעה לתושבים שלא ישלחו את ילדיהם

סלאמה אלאטרש:  זו אחריותך אם יקרה למישהו משהו

סלאמה אלאטרש:  זו אחריותך, תוציא להם הודעה", אמרתי לו "תכתוב לי את זה

סלאמה אלאטרש:  אני לא יכול למנוע מילד, והורה לא לשלוח את הבן שלו לבית הספר", בסופו של יום, אני האשם, המועצה אשמה

סלאמה אלאטרש:  תמיד מאשימים אותנו

סלאמה אלאטרש:       אני שמח על ביקורכם, ואני בטוח שאתם תצאו מכאן ותחזירו לנו את הסעות החינוך המיוחד, תחזירו לנו את הסעות החינוך הרגיל כי הילדים צריכים לבוא ולבקר בבית הספר

סלאמה אלאטרש:  לא יעלה על הדעת שהילדים הללו יושבים בבית קרוב לשנה וזה לא מעניין אף אחד, השר יודע

סלאמה אלאטרש:  עברנו למלל ומכתבים, אני נפגשתי איתו אישית, ועם המנכ"ל, ולא נעשה כלום בעניין

סלאמה אלאטרש:  אם היינו במדינה מערבית מתוקנת, השר היה מסיק מסקנות ומפיק לקחים כשהוא מאפשר לילדים לשבת בבית במשך עשרה חודשים, מחודש פברואר שנה שעברה

סלאמה אלאטרש:      אנחנו רוצים לשנות את המציאות

סלאמה אלאטרש:  אתם יכולים לשנות לנו את המציאות

סלאמה אלאטרש:  אנחנו מוכנים לעבוד 24 שעות

סלאמה אלאטרש:  אני רואה בכל ילד כאן סיפור הצלחה, אבל איזה כלים אני נותן לו על מנת להפוך אותו לסיפור ההצלחה? ב-2018 היו לנו 122 סטודנטים באקדמיות בארץ

סלאמה אלאטרש:  היום יש לנו 723 סטודנטים באקדמיות בארץ

סלאמה אלאטרש:  המדד אצלי, איך שאמר מנהל התיכון באל פורעה, לא בתעודת בגרות ולא באחוזי הזכאות לבגרות

סלאמה אלאטרש:  המדד אצלי הוא כמה סטודנטים נכנסים לאקדמיות ולרשתות שעובדות איתנו, ואנחנו עובדים איתן באופן קשה, חכם, ויפה מאוד ואנחנו רואים הישגים

סלאמה אלאטרש:  גם לילדים שלנו יש הישגים

סלאמה אלאטרש:       הזכרת את השפה העברית, אדוני יושב הראש, יש לנו ילדים היום בכיתה ג' ו-ד' שיודעים לקרוא ולכתוב בעברית ואנגלית, ויודעים לדבר

סלאמה אלאטרש:  אנחנו לקחנו את החינוך כערך עליון אצלנו במועצה, אבל על מנת להצליח אנחנו זקוקים למשרד

סלאמה אלאטרש:  לא רק את המחוז, אלא את המטה, ובמטה עובדים ברוח המפקד, ברוח השר שלא רואה בנו כאזרחי מדינת ישראל

סלאמה אלאטרש:  צר לי להגיד את זה, אבל השר צריך להסיק מסקנות

סלאמה אלאטרש:  השר לא יכול להמשיך להתעלל בילדים הללו

סלאמה אלאטרש:       חליל לא לקח אתכם לתאי השירותים שיש לו בבית הספר

סלאמה אלאטרש:  יש לו 1,000 ילדים על ארבעה תאי שירותים

סלאמה אלאטרש:  לא לקח אתכם למגרש הקט רגל, לא אמר ש-1,000 התלמידים שיוצאים לרחבה, אין להם מקום להסתובב

סלאמה אלאטרש:  ממתינים בתור כדי להיכנס לשירותים

סלאמה אלאטרש:  חליל לא דיבר על בעיות החשמל, חיברו כאן את החשמל לפני פחות משנתיים

סלאמה אלאטרש:  וגם סללו את הכביש לפני שנתיים

סלאמה אלאטרש:  היה על הכביש הזה בג"צ לפני עשר שנים, ואני אחד מהעותרים הישנים על הכביש

סלאמה אלאטרש:  קראנו לכביש על שם מיכאל בן זיקרי, שהציל שלושה קרובי משפחה ממשפחת חליל במאגר המים

סלאמה אלאטרש:       פנינו לשיתוף פעולה, לבניית עתיד טוב יותר, המדינה והנגב ירוויחו מזה, אבל אנחנו זקוקים לשותף

סלאמה אלאטרש:  שוועדת החינוך תביא את שר החינוך לכאן

סלאמה אלאטרש:  אני לא יודע אם הממשלה תחזיק מעמד או לא, אבל חייבים לשנות את המציאות כאן

סלאמה אלאטרש:  הדבר הראשון שאני מצפה מהוועדה שיוצאת מכאן, להבטיח את החזרת הילדים – לבתי הספר, לגנים, לטרום חובה, לכיתה א' ו-ב'

סלאמה אלאטרש:  הגילאים הקטנים וילדי החינוך המיוחד לא יכולים להגיע רגלית

סלאמה אלאטרש:  תודה רבה

עומאר אבו עסא: תודה סלאמה

עומאר אבו עסא:  ברשותכם, הכנו מצגת

עומאר אבו עסא:  אני עומאר, מנהל אגף החינוך במועצה

עומאר אבו עסא:  אני מבקש עשר דקות עד רבע שעה, להציג - - - אני חייב להציג

עומאר אבו עסא:  אני אעשה את זה תמציתי

יוסף טייב: הדברים חוזרים על עצמם, ובדרך כלל אני נותן רשות דיבור מעל המצופה

יוסף טייב:  אני רוצה שבסוף נצא עם תשובות

יוסף טייב:  בואו נשמע, לגבי הטענות שעלו והאתגרים שעומדים בפנינו

יוסף טייב:  קודם כל נראה, מה התשובות שמשרד החינוך יכול לתת לנו, ולתת לנו שיעורי בית שנוכל ביחד להתקדם בנושא

יוסף טייב:  חבר הכנסת, יוסף עטאונה, בקצרה מספר מילים

יוסף עטאונה: כבוד יושב-הראש, אני מודה לך שמיד נענית והנחית את צוות הוועדה כשהצעתי בעקבות המלחמה ביקור של ועדת החינוך, לעניין נושא המיגון

יוסף עטאונה:  וזו גם הזדמנות להודות ליהודית ואתי, תודה רבה על ההכנות והעבודה המשותפת

יוסף עטאונה:  תודה לחבריי בוועדת החינוך, יסמין וסימון, על ההשתתפות, לא מובן מאליו שאתם פה ואנחנו מאוד מעריכים את זה

יוסף עטאונה:  נמשיך לעבוד ביחד

יוסף עטאונה:       הנושא העיקרי של ביקור הוועדה, הוא נושא המיגון, והצגנו אותו מהיום הראשון

יוסף עטאונה:  כשהעלינו את הנושא, גם השר גילה הענות, גם פארס וגם שירין, ולצערי קצב ההתקדמות במתן תשובות בעניין שירותי מיגון במשרד החינוך איטית, בשבוע האחרון לא מספקים לנו תשובות

יוסף עטאונה:  היו – ישיבות עבודה, שיחות, דיבורים, היה מתווה איך פותרים את בעיית המיגון בבתי הספר במבני היבילים בכפרים הלא מוכרים

יוסף עטאונה:  הצעתי מספר פתרונות ומשום מה מנהל הפיתוח הבטיח שיהיו תשובות, אך לא קיבלנו אותן

יוסף עטאונה:  אני חושב שצריך להגביל את משרד החינוך לשבוע, אני מוכן להמשיך את השיחות שניהלתי

יוסף עטאונה:  יחד נביא מתווה למיגון בבתי הספר באופן מיידי

יוסף עטאונה:       כפי שאמרת, הנושא החשוב ביותר שעלה מהביקור הוא שיש צורך בשולחן עגול של – משרד החינוך, משרד הפנים, וגם רשות ההסדרה לבדואים , לדעתי זה המפתח לפתרון

יוסף עטאונה:  ביקרנו באל פורעה, ובאל-ע'רה, ועכשיו אנחנו נמצאים באל אמל

יוסף עטאונה:  הפתרון הוא לא רק של משרד החינוך, הפתרון הוא גם של משרד הפנים וגם של רשות ההסדרה לבדואים

יוסף עטאונה:  היום

יוסף עטאונה:       בוועדת הפנים מתקיימים דיונים על הקלות בחוק התכנון והבניה

יוסף עטאונה:  במשך שבועיים אני מנסה להכניס תיקונים בהצעת החוק, שיעזרו בדיוק למקומות שביקרנו בהם – באל פורעה, באל-ע'רה ופה

יוסף עטאונה:  אתה שאלת איך מדינת ישראל מקימה בית ספר, מוסד עם סמל מוסד ואין היתר? המוסדות נפתחו אחרי התערבות בג"צ בעבר, כפעילי חינוך עשינו את העבודה הזו יחד עם המועצה האזורית של הכפרים הלא מוכרים

יוסף עטאונה:       עד לפני חמש שנים משרד החינוך לא נכנס לעניין ההיתרים

יוסף עטאונה:  אחרי התערבות ועתירה לבג"צ של תנועת רגבים, המדינה ומשרד החינוך חויבו להתנות את שחרור יבילים לכל בית ספר ומוסד בחברה הבדואית, באישור, אבל באותה הנשימה המדינה שנשמעת לבג"צ ומתיישרת עם רגבים, לא נותנת פתרון תכנוני לאנשים הללו

יוסף עטאונה:      כבוד יושב-הראש, יש לנו הזדמנות פז

יוסף עטאונה:  מחר יש דיון בוועדת הפנים, כל חברי הוועדה מוזמנים

יוסף עטאונה:  אני בשיח עם שר הפנים ועם יושב ראש ועדת הפנים, על התיקונים המוצעים בחוק התכנון והבנייה – שהם יחולו גם בכפרים הלא מוכרים בנגב

יוסף עטאונה:  החוק מראה זאת בצורה ברורה

יוסף עטאונה:  יעקב אשר, יושב ראש ועדת הפנים, אמר לי ביום רביעי חד משמעית כי ההחלטה צריכה להיות פוליטית, להנחות אותנו להכין את הדברים

יוסף עטאונה:  גם עמותת סיכוי שותפה לתיקון שאנחנו מובילים

יוסף עטאונה:       אני מבקש שני דברים, לא למחרתיים, למחר או אפילו להיום

יוסף עטאונה:  לדבר עם שר הפנים, גם עם יעקב אשר, יושב ראש ועדת הפנים, איך אנחנו מכניסים את אל פורעה וכל הכפרים הלא מוכרים בתוך התיקון, כי התיקון מדבר על פטורים לתכניות והיתרים במיידית

יוסף עטאונה:  זה יכול לתת מענה למקומות האלה

יוסף עטאונה:  התיקון הוא זמני לחמש שנים, ובמשך חמש השנים האלה נמצא פתרונות קבע לכל הדברים

יוסף עטאונה:  הדבר השני, זה השולחן העגול, שנעשה אותו יחדיו

יוסף עטאונה:  ואני, כבן מקום, בן הנגב, שמגיע מתחום החינוך, מוכן להגדיש לעניין הזה את זמני מסביב לשעון ללא שום פוליטיקה

יוסף עטאונה:  אין פוליטיקה בעניין

יוסף עטאונה:  אין – שמאל, ימין, אופוזיציה וקואליציה, כולנו כאחד צריכים לדאוג לפתרונות

יוסף עטאונה:  אני מוכן לעבוד מסביב לשעון למען העניין

יוסף עטאונה:  תודה רבה

יוסף טייב: תודה רבה

יוסף טייב:  כן שירין, בבקשה

משה סבתו: תיקון קטן לפרוטוקול, בבקשה

משה סבתו:  אני משה, מרשות הבדואים

משה סבתו:  בית הספר אל אמל נכנס לתכנית ההרחבה של היישוב א-סייד

משה סבתו:  זאת אומרת, שהוא נמצא בהליך תכנוני לקבל הכרה בצורה מסודרת של קו כחול

יסמין פרידמן: כמה זמן הוא נמצא בתהליך תכנוני? כמה שנים?     

יוסף טייב: הוא יהיה בתוך הפס הכחול

משה סבתו: לדעתי בשנתיים האחרונות

חליל אל אלכרם: ברוך אתה אדוניי, מלך העולם שהחיינו והגענו לזמן הזה

חליל אל אלכרם:  תודה רבה, באמת תודה

יוסף טייב: יש בשורה

חליל אל אלכרם: בשורה טובה, באמת

חליל אל אלכרם:  רק לעקוב

יוסף טייב: אנחנו נעקוב

משה סבתו: הוא רגיל לעקוץ אותי, זה בסדר, אנחנו רגילים

משה סבתו:  אנחנו מכירים

חליל אל אלכרם: שזה יירשם בפרוטוקול, ואני אשמח ללוח זמנים

משה סבתו: אתה יכול ליצור קשר איתי מתי שאתה רוצה, דרך אתי, ישירות

חליל אל אלכרם: סגור

יוסף טייב: נעקוב אחרי זה

יוסף טייב:  תודה

יוסף טייב:  עדכון חשוב

שירין נאטור חאפי: אני שמחה מאוד על האחריות לייצג את משרד החינוך, זו אחריות וזו זכות

שירין נאטור חאפי:  אני חושבת שמאז שנכנסתי לתפקיד היה שינוי במבנה הארגוני שלנו, במשרד, בהתייחסות לחברה הערבית

שירין נאטור חאפי:  קודם לכן הייתה הפרדה בין החברה הערבית לחברה הבדואית, ומתוך מקום, לדעתי נכון, לעשות אגף שיש בו את כל הפרספקטיבה של חברה ערבית, וכמו שציין ראש המועצה, זו הזדמנות גם להגיד לו שזה לא אישי

שירין נאטור חאפי:  אני מבינה את הכאב שלו, ואני מעריכה כאב של ראש רשות שפונה אלינו כגוף מקצועי ומבקש עזרה

שירין נאטור חאפי:  אני מבינה, מעריכה, ולכן אני פה היום

שירין נאטור חאפי:  זה לא אישי

שירין נאטור חאפי:  תודה בכל זאת על מה שאמרת, וזה התפקיד שלי

שירין נאטור חאפי:      לעניין הדברים

שירין נאטור חאפי:  אנחנו כמשרד החינוך, אחראים על מה שקורה במערכת החינוך מגני הילדים עד כיתה יב'

שירין נאטור חאפי:  הבנו שבחברה הערבית בנגב יש את ילדי הפזורה שהם סיפור ייחודי בפני עצמו, לא דומה, כי כשאנחנו נותנים שירותי חינוך, אנחנו נשענים על שיתוף פעולה עם הרשות המקומית

שירין נאטור חאפי:  אנחנו אחראים על –הגנים ובתי הספר היסודיים, בתי הספר העל יסודיים הם בניהולה של הרשות המקומית

שירין נאטור חאפי:  ללא שום קשר, קיימים מספר תחומים שקשורים למטה ולא למחוז, וזו ההזדמנות גם לומר שהאחריות על מה שקורה בדרום היא של מחוז דרום

שירין נאטור חאפי:  רם זהבי, יש פה את המפקחים שלו – ג'ומעה והג'ר

שירין נאטור חאפי:  אנחנו במטה, התפקיד שלנו להיות אחראיים על נושאים רוחביים, שלא קשורים למחוז

שירין נאטור חאפי:       במסגרת הנושאים הרוחביים, האחריות היא גם על ילדי הפזורה

שירין נאטור חאפי:  יש במועצת אל קסום כ-16,000 תלמידי פזורה, מלבד כמעט 4,000 תלמידים שהם של המועצה

שירין נאטור חאפי:  על מנת לאפשר למועצת אל קסום לתת את השירותים והמענים עבור אותם ילדי פזורה, חתמנו בשנה שעברה על הסכם רכש בסך כמעט 18 מיליון שקלים, ומתוך מקום של אחריות גם השנה כשראינו שהמועצה ביקשה סכום גבוה יותר ולא יכולנו לחכות עד חתימת המועצה, המשכנו את תשפ"ג לתשפ"ד על מנת לפתוח את השנה

שירין נאטור חאפי:  הסכם הרכש עבור ילדי הפזורה, התקציב שאנחנו נתנו בשנה שעברה, אנחנו אמורים לתת השנה

סלאמה אלאטרש: כמה ניצלנו מהתקציב שנה שעברה?     

שירין נאטור חאפי: לפי הטלפון שקיבלתי שעה לפני כניסתי לישיבה – את כולו

שירין נאטור חאפי:  היה פער של שמונה וחצי מיליון, אבל היו יתרות

סלאמה אלאטרש: בתחילת שנת הלימודים, המשרד שילם את ההפרש של השמונה מיליון

יוסף טייב: ברשותך, אנחנו לא ננהל פה דו שיח

שירין נאטור חאפי: אני עונה מתוך כבוד לאנשים

שירין נאטור חאפי:  בסדר? אני עונה לכם

שירין נאטור חאפי:  בדקתי את כל הפרטים

יוסף טייב: אני לא רוצה שיהפוך להיות פה דו שיח

יוסף טייב:  נקבל את הנתונים, הוועדה תנתח את הכל, ולאחר מכן כשנתכנס אנחנו נחליט

יסמין פרידמן: לחדד, כשאתם אומרים רכש, למה הכוונה רכש?     

שירין נאטור חאפי: בהסכם הרכש יש מספר תחומים ואנחנו אומרים למועצה שאנחנו רוצים לעזור להם לטפל, במירכאות או לא במירכאות, בילדי הפזורה

שירין נאטור חאפי:  התקציב מיועד - לתקורה, שמירה, ניקיון, תכניות פדגוגיות, ואנחנו גם נותנים סעיף שנקרא – תכנון, שיפוץ ובינוי, לא בינוי כיתות אלא שיפוץ אלמנטרי של בתי הספר

שירין נאטור חאפי:  הסכם הרכש היה בהיקף של 18 מיליון שקלים, הצענו אותו גם השנה בהיקף של 18 מיליון שקלים

שירין נאטור חאפי:  המועצה מגישה את התכנית, המפקח מטעם המחוז יושב עם המועצה, בודק את התכנית, יש חשבת מלווה למועצה מזה ארבע שנים, החשבת המלווה אחראית על כל כספי המועצה

סלאמה אלאטרש: מה כתוב לה במכתב המינוי, חשבת מלווה או ביקורת? יש הבדל בין חשב מלווה לביקורת

יוסף טייב: הדברים נשמעו בבוקר

שירין נאטור חאפי: חברים, אני רוצה להראות לכם איך זה נראה מהצד שלנו

שירין נאטור חאפי:  אני עונה כי עלו - -      

יסמין פרידמן: שירין, אנחנו מנסים להבין איפה הבעיה

שירין נאטור חאפי: אני אסביר איפה הבעיה

יסמין פרידמן: האם הבעיה היא שהתקציב קיים אבל לא מאשרים להם להוציא אותו?     

שירין נאטור חאפי: תודה על החידוד והדיוק

שירין נאטור חאפי:  אני אסביר

שירין נאטור חאפי:  אחד הדברים שצריך להבין במערכת כה גדולה של משרד כמו שלנו, שיש בו יועץ משפטי ויש בו חשב שכפוף למשרד האוצר, אנחנו עובדים בשקיפות

שירין נאטור חאפי:  היכולת שלנו לקחת את הכוס הזו ולהעביר אותה לסלאמה, היא לא כזו פשוטה

שירין נאטור חאפי:  אנחנו אמורים להגיש תכנית עבודה, אמורים לבצע אותה, ובעבור החשבונית לשלם כדי לדאוג שכספה של המדינה – הוא לא שלי, הוא של המדינה – יגיע לייעודו

שירין נאטור חאפי:       אני לא שותפה לאמרה שרק בחברה הערבית הבדואית יש דברים לא נכונים ולא כשרים, אני לא במקום הזה, אני גם לא משדרת את זה וזה לא המסר שאני מקבלת מהשר ומהמנכ"ל

שירין נאטור חאפי:  הקושי לתת מענים מידיים כשיש תהליך פרוצדורלי של הגשת תכנית עבודה, לשלם קודם, לאחר מכן לקבל חשבונית ובעבור החשבונית, ויש דברים בוערים שצריך לספק אותם, פעמים רבות זה מתסכל, או שיש וויכוח עם החשבת לגבי הנחיצות של הדבר, צריך לארגן

שירין נאטור חאפי:  השר אמר ביחד עם המנכ"ל, "שירין אנחנו רואים שקיים קושי

שירין נאטור חאפי:  יחד עם מחוז דרום, תבנו צוות" לכן יש פה מפקחים

שירין נאטור חאפי:       הצענו למועצה, לקדם את זה באופן אחר השנה – במקום שתעבדו רק מול החשבת המלווה, ניצור פורום פדגוגי, תשבו ותגידו עבור ילדי הפזורה וילדי המועצה את הדברים הבאים, אחת, שתיים, שלוש

שירין נאטור חאפי:  תשכנעו אותו, אנחנו נהיה אתכם מול החשבת המלווה מאחר שיש שיקולים פדגוגיים, לא רק כלכליים

יסמין פרידמן: סליחה שאני מתעקשת להבין את הפרוצדורה

יסמין פרידמן:  המועצה צריכה להוציא את הכסף הזה?     

שירין נאטור חאפי: נכון

יסמין פרידמן: לפני שהיא קיבלה אותו, ולאחר מכן עם החשבונית היא תקבל את הכסף? נכון?     

שירין נאטור חאפי: יש לה כסף, היא מקבלת

יסמין פרידמן: אני מניחה שזו בעיה

שירין נאטור חאפי: לא

שירין נאטור חאפי:  יש למועצה כסף משלה

שירין נאטור חאפי:  ללא קשר

שירין נאטור חאפי:  חוץ מילדי הפזורה - -      

יסמין פרידמן: איזה כסף?     

סלאמה אלאטרש: איפה הכסף?     

שירין נאטור חאפי: אני אסביר

יסמין פרידמן: איזה כסף אומרים שיש?     

שירין נאטור חאפי: היא מקבלת עבור שירותי החינוך, ללא קשר לילדי הפזורה

סלאמה אלאטרש: אבל לאן הכסף הולך? לחשבון הנאמנות

סלאמה אלאטרש:  לא אליי

שירין נאטור חאפי: חשבון הנאמנות מפוקח וזה נכון שהוא יהיה מפוקח

יסמין פרידמן: שירין, את אומרת לי בפה מלא, שהבעיה היא גם לא תזרימית? זאת אומרת, אם הוא רוצה להוציא כסף, זו לא בעיה למועצה שאין לה שקל עודף?     

שירין נאטור חאפי: תקציב הבינוי של מועצת אל קסום בארבעת השנים האחרונות – הם קיבלו 117 מיליון שקלים להרשאות בינוי

שירין נאטור חאפי:  117 מיליון שקלים

שירין נאטור חאפי:  נוצלו רק 14 מיליון שקלים

קריאה: למה? למה?     

יסמין פרידמן: בואו נבין למה

יסמין פרידמן:  חשוב להבין למה

יסמין פרידמן:  יש את ראש המועצה שיסביר לנו

קריאה: זה החוסר של ה-Matching

קריאה:  הם לא יכולים לעמוד בזה

יסמין פרידמן: Matching?     

סלאמה אלאטרש: אני אענה

יוסף טייב: שמענו את הפער של שני מיליון פר בית ספר

סלאמה אלאטרש: אתם צריכים לשים לב למספרים

סלאמה אלאטרש:  אני בטוח שאתם טובים במספרים

סלאמה אלאטרש:  18 מיליון שקלים שאנחנו מחלקים אותם על 16,000 תלמידים, יוצא 1,080 שקלים לתלמיד בשנה בפזורה, שזה לפנות לו אשפה

שירין נאטור חאפי: חוץ מהגפ"ן

סלאמה אלאטרש: לשלם מים

סלאמה אלאטרש:  שנייה, סליחה

יסמין פרידמן: אבל למה לא השתמשתם? אני רוצה להבין

יסמין פרידמן:  קיבלתם 118 והשתמשתם - -      

סימון דוידסון: כי יש Matching שהם לא יכולים לעמוד בו

יסמין פרידמן: והשתמשתם רק ב-14?     

שירין נאטור חאפי: לא, אין Matching

שירין נאטור חאפי:  איזה Matching? זה לא בינוי

סימון דוידסון: אמרת בינוי

שירין נאטור חאפי: לא

שירין נאטור חאפי:  היא עברה להסכם הרכש

יסמין פרידמן: למה השתמשתם רק ב-14?     

סימון דוידסון: כשלא משתמשים בכסף בבינוי, חלק גדול בגלל נושא ה-Matching

יסמין פרידמן: איפה הבעיה? בואו נבין איפה הבעיה?     

סלאמה אלאטרש: כמועצה, אין לנו שיקול דעת בהפעלת מערך החינוך

סלאמה אלאטרש:  בכל דבר אנחנו צריכים לחזור - - - ששמה חגית ג'ורג'י, שתאשר לנו

סלאמה אלאטרש:  חגית לא מאשרת לנו, לאחר שאנחנו מבצעים ומשלמים, היא משלמת לנו

סלאמה אלאטרש:  אין לנו תקציב

סלאמה אלאטרש:  לפני חודשיים לא היה לנו כסף לשלם – נעצרנו

סלאמה אלאטרש:  יוסי גפני, המהנדס שנמצא כאן, על מנת שיוסי גפני יאשר דבר מול חגית - -  מה היא אמרה לך בפעם האחרונה?     

יוסי גפני: קודם כל, נתחיל מזה - -      

שירין נאטור חאפי: אני לא סיימתי, סליחה

יוסי גפני: זה חשוב

יוסף טייב: רק תענה על עניין הבינוי ונתמקד, אדוני ראש המועצה, ברשותך, מיד אחרי זה נתמקד חזרה בנושא הרכש

יהודית גידלי: תציג את עצמך, שם ותפקיד בבקשה

יוסי גפני: אדריכל יוסי גפני, מהנדס המועצה

יוסי גפני:  חשוב לדייק באמירות, כי כשאומרים מהנדס מועצה, יש לזה סטטוס

יוסי גפני:  כשאומרים חשב מלווה – יש לו סטטוס חוקי

יוסי גפני:  חגית ג'ורג'י היא לא חשבת

יוסי גפני:  המועצה לא צריכה חשבת, יש לה חשב מלווה ממשרד הפנים

יוסי גפני:  משרד הפנים הוא היחיד שיכול להציב חשב מלווה בתוך מועצה

יוסי גפני:  נוצר מושג שנקרא "חשבת מלווה", היא לא באמת חשבת

יוסי גפני:  היא יוצרת בקרה

יוסי גפני:  באחת מהשיחות שהיו לי איתה, נאמר לי בפה מלא - -      

יסמין פרידמן: מאיזה משרד היא?     

יוסי גפני: היא ממשרד פרטי, רואת חשבון

יוסי גפני:  אלו שני חבר'ה, חגית ג'ורג'י - -      

יוסף טייב: מי מפעיל אותה? משרד החינוך

יוסי גפני: חשוב לדבר על זה, מאוד חשוב

יוסי גפני:  זה אחד המעצורים שיש לי כמהנדס רשות, חוסר יכולת לנצל את הכספים שיש לנו

יוסי גפני:  הייתה לי שיחה איתה, היא ביקשה ממני גם דברים לא חוקיים, "תחתום לי אתה על כתב הכמויות", נכנסים למקומות שאין זמן, יש לך אגף שלם לנהל ואתה לא מסוגל להתעסק, יש לי מהנדסים שבודקים את כתבי הכמויות, הם חותמים עליהם, ברגע שקיבלתי את ההזמנה, אני חותם עליה באותו הרגע

יוסי גפני:  לא

יוסי גפני:  היא החליטה שיש נוהל חדש

יוסי גפני:  אני גם חייב לחתום על כתב הכמויות, על כל עמוד ועמוד

יוסי גפני:      כשמגיעים למצב הזה, מאמירה של חשבת מלווה לזה שפתאום חגית ג'ורג'י הופכת להיות זו שמנהלת את אגף ההנדסה – יש פה בעייתיות, כי חוקית מוגדר לי תפקידי והיא לא יכולה להתערב חוקית בתפקיד שלי

יוסי גפני:  זו עבירה על החוק

יוסי גפני:       בנוסף, כשדיברתי איתה, ניסיתי להגיע למצב של לנצח יחד עם חגית למרות הקושי שיש בדבר, נאמר לי מפורשות שאנחנו עובדים עליה, שאנחנו מחרטטים אותה, זו המילה שנאמרה לי

יוסי גפני:  היא אמרה לי "אני לא יכולה לקבל חשבונות כאלה כשמחרטטים אותי"

יוסי גפני:  אמרתי לה "גברת, אני יהודי, לא בדואי

יוסי גפני:  אני אדריכל עם רישיון, אני לא אסכן את הרישיון שלי בשביל השטויות האלה"

שירין נאטור חאפי: קודם כל, זה לא קשור אלינו

יוסי גפני: זה בדיוק זה

יוסי גפני:  יש לי את השיחה מוקלטת

שירין נאטור חאפי: לא

שירין נאטור חאפי:  אני לא מוכנה - - - את האמירה הזו

יוסף טייב: ברשותכם, שירין אני אגיד

יוסי גפני: זה מה שעוצר לנו כל הזמן את העבודה

יוסי גפני:  אני בא לעבוד בהנדסה

יוסף טייב: הדברים הובהרו

קריאה: היא יושבת על 118 מיליון והיא לא מזרימה אותם

יוסף טייב: אני אגיד לכם את דעתי על העניין

יוסף טייב:  נצטרך לדון בזה בשולחן עגול, לא בפורום הזה, ולראות איך פותרים את הבעיה הזו

יוסף טייב:  יש פה אתגר

שירין נאטור חאפי: אני רוצה להתייחס לשני דברים

יוסי גפני: זה חשוב שתיקח את אנשי המקצוע ותקשיבו לנו בשולחן העגול

יוסף טייב: אני שמעתי

שירין נאטור חאפי: אני רוצה להגיד משהו, חברים

סלאמה אלאטרש: יתרה מזאת, בחרתי יועץ שהאמנתי ביכולותיו, הוא הביא את המועצה שלו להישגים

יוסף טייב: אדוני ראש המועצה - -      

סלאמה אלאטרש: כשקלטנו אותו, היא צריכה לראיין אותו

יוסף טייב: ברשותך, אני לא אכנס לסיפור הזה ברמת המיקרו

יוסף טייב:  אני לא חושב שכאן המקום

סלאמה אלאטרש: זה הקושי האמיתי שלנו

סלאמה אלאטרש:  זה החסם

יוסף טייב: האתגר עלה, החסם עלה

יוסף עטאונה: נקיים באופן מיידי ישיבה בנושא עם החשב

יוסף טייב:  אנחנו נקיים על זה ישיבה וייבדק

יוסף טייב:  שירין, בבקשה

שירין נאטור חאפי: אני רוצה להשלים שני דברים

שירין נאטור חאפי:  קודם כל, החברה הבדואית היא חברה מופלאה, היא חברה שהצמיחה, למרות התנאים שראינו היום, אקדמאיים, חברי כנסת

שירין נאטור חאפי:  היא חברה מדהימה בהתפתחות, וזו הזדמנות גם עבור החברה הערבית וגם עבור החברה היהודית להיות חלק מההזדמנות הטמונה בחברה הבדואית, אני פה למען זה

שירין נאטור חאפי:  אני לא מוכנה לקבל שום דבר נגד החברה המדהימה הזו

שירין נאטור חאפי:  יש לה – מוטיבציה, אחריות, וכוחות פנים, ואנחנו רוצים להיות שותפים

שירין נאטור חאפי:      שחיתות ציבורית יש בכל מדינת ישראל, לא רק בחברה הבדואית

יסמין פרידמן: חד משמעית

שירין נאטור חאפי: אני לא שותפה למסע ההכפשה

שירין נאטור חאפי:  זה חשוב לי לומר כשירין וכמי שמייצגת את משרד החינוך

יוסף טייב: את האמירה הזו שמעתי גם מהשר, ולכן אני אומר לך פה בשולחן

סלאמה אלאטרש: המשרד היחיד שמוציא עובדים על שחיתות, זה משרד החינוך

יוסף טייב: אני אומר לך שבשיחות אישיות שלי עם השר, לפני הביקור, הדבר הזה לא היה בכלל בלקסיקון

סלאמה אלאטרש: אדוני יושב-הראש, אנחנו נמצאים תחת בקרה 24 שעות במשך ארבע וחצי שנים

יוסף טייב: אני שמעתי

סלאמה אלאטרש: אף אחד לא יכול לבקר אותנו

שירין נאטור חאפי: חשוב לי לומר מספר דברים

שירין נאטור חאפי:  היכולת שלנו להקשיב למועצה נבחנה בחודש האחרון ביתר שאת

שירין נאטור חאפי:  אני אעבור נושא, נושא

שירין נאטור חאפי:  בנושא ההסעות – חוזר מנכ"ל אומר שתלמיד זכאי להסעות ממרחק של שלושה קילומטרים

שירין נאטור חאפי:  הבנו שבחברה הבדואית בדרום זה לא עובד ולכן זה הפך למרחק של שני קילומטרים

שירין נאטור חאפי:  ראש המועצה אמר "לא, יש פה סיטואציה אחרת"

שירין נאטור חאפי:  היה לנו סיור, ירד החשב המלווה - - -     

עומאר אבו עסא: מעל-יסודי זה שלושה

עומאר אבו עסא:  ביסודי שני קילומטרים

עומאר אבו עסא:  ככה זה צריך להיות

שירין נאטור חאפי: העליתם סוגיה של על-יסודי – רציתם להחריג אותה

שירין נאטור חאפי:  ירדנו ביחד עם החשב המלווה, הלכנו בוואדיות

יוסי גפני: מי זה החשב המלווה?     

שירין נאטור חאפי: יניב זוהר, חשב המשרד

שירין נאטור חאפי:  סליחה

יוסי גפני: חשב המשרד

יוסי גפני:  חשוב לדייק

יוסי גפני:  אלו משרות שהן כתובות

שירין נאטור חאפי: חשב המשרד

שירין נאטור חאפי:  הגענו עם כל הנוגעים בדבר על מנת לראות שמה שאנחנו מבינים במטה, זה לא מה שקורה בשטח

שירין נאטור חאפי:  הגענו לסיור

שירין נאטור חאפי:  הבנו שיש שני מסלולים, ראינו אותם במו עינינו, המפקח היה איתנו לכל אורך הדרך, שהם מסלולים בלתי אפשריים לילדים

שירין נאטור חאפי:  החרגנו אותם

סלאמה אלאטרש: מה עם שאר המסלולים?     

שירין נאטור חאפי: אני מנסה להסביר

שירין נאטור חאפי:  משרד החינוך, כשהוא מקבל החלטה, יש להחלטותינו השלכות רוחב, לא רק עבור החברה הערבית והבדואית, עבור כל משרד החינוך, ולכן אנו מאוד זהירים

שירין נאטור חאפי:  אנחנו כפופים – לייעוץ משפטי ולחשבות, יש לנו שיקולים שהם לא קלים, כי ייקחו את זה למקום אחר שהוא הרבה יותר פריבילגי "אם אשרתם פה, גם אנחנו רוצים"

שירין נאטור חאפי:  העובדה שאנחנו מקשיבים, באמת מקשיבים, מגיעים לסיור בשטח, חולצים את נעלי העקב ויורדים לוואדי, ועולים כדי להבין, מקבלים תמונה בחורף ואומרים "את זה צריך לשנות", עובדה שאנחנו מקשיבים

שירין נאטור חאפי:      הדבר השני, לגבי ילדי החינוך המיוחד

יוסף טייב: מה ההחלטה שנלקחה מהמשרד לגבי ההסעות?     

שירין נאטור חאפי: החרגנו שני מסלולים שראינו

יסמין פרידמן: מתוך?     

סלאמה אלאטרש: מתוך כ-30

סלאמה אלאטרש:  30 עומאר?     

שירין נאטור חאפי: לא, לא מתוך 30

שירין נאטור חאפי:  מתוך שמונה מסלולים שהגשתם

סלאמה אלאטרש: לא, לא

שירין נאטור חאפי: שמונה מסלולים

שירין נאטור חאפי:  שלושה מקבצים

סלאמה אלאטרש: עומאר בבקשה, כמה מסלולים - - -?     

יוסף טייב: לא להפוך את זה לדו שיח

יוסף טייב:  בבקשה, שירין

שירין נאטור חאפי: התפקיד שלנו כמשרד הוא לדאוג לדבר אחד, שילד, לא משנה מי הוא, יקום בבוקר ויהיה לו איך להגיע למוסד החינוכי שלי

שירין נאטור חאפי:  אותי לא מעניין - -      

יסמין פרידמן: שמעתי פה ואני רוצה להבין האם זה באמת נכון, יש הבדל בין תמחור הסעה פה במגזר, באזור הפזורה, לבין - -      

שירין נאטור חאפי: אני אסביר

שירין נאטור חאפי:  יש

יסמין פרידמן: תסבירי?     

שירין נאטור חאפי: כל 16,000 ילדי הפזורה מוסעים על ידי אשכול נגב, לא על ידי המועצה

שירין נאטור חאפי:  זה צעד שהמועצה ביקשה אותו, ואנחנו שמחים עליו

שירין נאטור חאפי:  יש תעריפים שונים שלא אני קובעת

יוסף טייב: זה בחודשים האחרונים?     

סלאמה אלאטרש: בשנתיים האחרונות

שירין נאטור חאפי: לא

שירין נאטור חאפי:  בשנתיים האחרונות ילדי הפזורה מוסעים על ידי אשכול נגב

עלי אבו רביעה: שירין, את אומרת "פזורה, פזורה", אנחנו כפרים

עלי אבו רביעה:  13,000 תושבים שנמצאים בכפר

שירין נאטור חאפי: מקבלת

עלי אבו רביעה: - - - 13,000, זו לא הפזורה

עלי אבו רביעה:  אלה יישובים

שירין נאטור חאפי: אין שום בעיה

שירין נאטור חאפי:  אני מתנצלת

עלי אבו רביעה: כפרים בלתי מוכרים

שירין נאטור חאפי: אני מתנצלת

שירין נאטור חאפי:  כפרים בלתי מוכרים

שירין נאטור חאפי:  אני מדברת כי זו השפה המקצועית שלנו, לא בכוונה להתעלם חלילה

שירין נאטור חאפי:  סליחה

שירין נאטור חאפי:  אשכול הנגב מסיע את 16,000 התלמידים ואין שם בעיות, הם מוסעים

שירין נאטור חאפי:  ילדי המועצה – מוסעים על ידי המועצה

סלאמה אלאטרש: היא שאלה על התעריף

שירין נאטור חאפי: יש פער בין התעריף שאשכול נגב מקבל, לבין מה שהמועצה מקבלת

יסמין פרידמן: למה?     

שירין נאטור חאפי: למה? כי המועצה מקבלת לפי התעריף שכל המועצות בארץ מקבלות

שירין נאטור חאפי:  יש אגף הסעות שהוא מחליט פר קפיטה כמה כל ילד מקבל

סלאמה אלאטרש: כמה מועצת בני שמעון מקבלת?     

שירין נאטור חאפי: אני מודה, אני לא אחראית על בני שמעון, לכן אני לא יודעת כמה מקבלת בני שמעון

סלאמה אלאטרש: אני יכול לציין את התעריפים לפרוטוקול

שירין נאטור חאפי: התעריפים הם לפי תפעול, לפי הסכמים שהחשב ואגף ההסעות מוצאים לנכון לסגור

שירין נאטור חאפי:  לא אני אחראית

שירין נאטור חאפי:  אני אחראית לדעת, דרך המפקחים, כמה ילדים זכאים

שירין נאטור חאפי:  הוויכוח שלנו עם המועצה הוא כמה ילדים זכאים להסעה

שירין נאטור חאפי:  ברגע שילד זכאי, יש לנו מנהל הסעות, אגף הסעות, שלוקח את הנתונים, בודק היכן הילד מתגורר, כמה עולות הוצאות דלק, כמה עולה אוטובוס, והוא נותן את מה שנקרא פר קפיטה, כמה עולה לו

יוסף טייב: אבל פר קפיטה הוא בעיה רוחבית לא רק פה

שירין נאטור חאפי: פר קפיטה הוא ארצי, רוחבי, הוא לא קשור

יוסף טייב: הוא בעיה רוחבית ברמה ארצית

שירין נאטור חאפי: לשאלתך, יש פער

יוסף טייב: אני יכול להגיד לכם, גם איפה שאני מתגורר, בקריית יערים, יש לנו את אותה - -     

עומאר אבו עסא: אנחנו לא פר קפיטה

עומאר אבו עסא:  צריך לדייק

עומאר אבו עסא:  סלאמה, אנחנו פר מסלול

שירין נאטור חאפי: פר מסלול באשכול

עומאר אבו עסא: משלמים לנו לפי ביצוע, לא משלמים פר קפיטה

שירין נאטור חאפי: אני אסביר

שירין נאטור חאפי:  בחינוך מיוחד – זה פר מסלול

שירין נאטור חאפי:  באשכול נגב – פר מסלול

שירין נאטור חאפי:  אתם – פר קפיטה

עומאר אבו עסא: לא, לא, לא

עומאר אבו עסא:  אנחנו מקבלים את העודף של זה, אנחנו מקבלים לפי מסלול

סלאמה אלאטרש: לא שירין

סלאמה אלאטרש:  עומאר, בוא נדייק את זה

סלאמה אלאטרש:  המועצה הייתה מקבלת פר קפיטה – 15

סלאמה אלאטרש: 96 שקלים, זה התעריף שקיבלנו ב-2004

סלאמה אלאטרש:  בני שמעון מקבלים 80% מהעלות פר קפיטה – 32 שקלים

סלאמה אלאטרש:  רמת נגב מקבלים 85% עלות הסעה פר קפיטה – 47 שקלים

יסמין פרידמן: שירין, ממה נובעים הפערים?      

סלאמה אלאטרש: אני מדבר על מועצות אזוריות מאחר ואני מועצה אזורית

סלאמה אלאטרש:  מועצה אזורית תמר, ים המלח מקבלים 32 שקלים פר קפיטה, 88% מעלות ההסעה

סלאמה אלאטרש:  אנחנו, אל קסום, לא מקבלים פר קפיטה, אנחנו מקבלים פר ביצוע

סלאמה אלאטרש:  אם עלו על האוטובוס 50 תלמידים, משלמים לנו עבור 50 תלמידים

סלאמה אלאטרש:  את יתרת כספי ההסעות שכל הרשויות מקבלות בסוף השנה, אני לא מקבל

סלאמה אלאטרש:  נכון עומאר?     

עומאר אבו עסא: נכון

סלאמה אלאטרש: אני אומר דברים שהם - -     

עומאר אבו עסא: אנחנו לא פר קפיטה

סלאמה אלאטרש: אנחנו לא פר קפיטה

שירין נאטור חאפי: אני אסביר על היתרות

סלאמה אלאטרש: הבקרה שיש לנו משלמת לנו פר ביצוע

שירין נאטור חאפי: התחלתי להגיד שהסאגה של ההסעות מול המועצה היא סאגה בלתי נגמרת

סלאמה אלאטרש: לא, אפשר לפתור אותה

שירין נאטור חאפי: לא, אי אפשר לפתור אותה כי צריך לפתור אותה על פי חוק ועל פי נהלים ברורים וקפדניים כי זה כספי מדינה

סלאמה אלאטרש: איפה היה החוק במשך 30 השנים שהסענו?      

שירין נאטור חאפי: אני מסבירה

סלאמה אלאטרש: ובשנה האחרונה לא מסיעים

יוסף טייב: בבקשה, שירין

שירין נאטור חאפי: לשאלתך, השר שאל את אותה השאלה, איך מבחינים

יסמין פרידמן: מדוע - - - ממה הפער?     

שירין נאטור חאפי: יש לנו ישיבה עם אגף ההסעות ואנחנו בודקים את מה שאת שואלת, כי גם אנחנו נכנסנו לתמונה רק לאחרונה כדי להבין למה

שירין נאטור חאפי:  אנחנו לא מתעלמים ממה שסלאמה אומר

שירין נאטור חאפי:  ברגע שתהיה לי תשובה איך, אני מבטיחה לשלוח גם ליוסף וגם לוועדה כי אנחנו שאלנו את אותה השאלה

יסמין פרידמן: גם לי בבקשה

שירין נאטור חאפי: גם אלייך, אין שום בעיה

שירין נאטור חאפי:  לי אמרו שזה – תפעול, הוצאות דלק, מיקום טופוגרפי וגיאוגרפי

שירין נאטור חאפי:  יש שיקולים

שירין נאטור חאפי:  ביקשתי פירוט

שירין נאטור חאפי:  אכפת לי כמו שלסלאמה אכפת

שירין נאטור חאפי:  תפקידי במטה הוא לפנות לכל הגורמים ולהקל על סלאמה

סלאמה אלאטרש: מי במשרד מחליט על פר קפיטה?     

יוסף טייב: סלאמה, אני אגיד לך

שירין נאטור חאפי: שמעון אבני, מנהל אגף הסעות

יוסף טייב: אני בקשר עם שמעון אבני, יש בעיה מסוימת כרגע והוועדה הולכת להתכנס בשבועות הקרובים כנראה

יוסף טייב:  דיברתי עם היועצת המשפטית, שלחתי לה ביום שישי

שירין נאטור חאפי: הוא במילואים מאז המלחמה

יוסף טייב: יש שם אתגר לא פשוט

יוסף טייב:  אני יכול להגיד שבמועצות אחרות, יהודיות, חוזר המנכ"ל אכן מפריד בין חינוך מיוחד לחינוך ממלכתי, וישנן מועצות שאין בהן לא חינוך מיוחד, לא ממלכתי וגם לא ממלכתי חרדי

יוסף טייב:  לצורך העניין, המועצה אומרת לתושב "אני לא מחויבת על פי חוק להסיע לך את הילד, אבל אין לי פה בית ספר"

יוסף טייב:  לכן הסוגיה הזו היא סוגיה רוחבית, היא לא סוגיה רק שלך והוועדה תתכנס על הנושא ואנחנו נשמח שנקבל - -      

סלאמה אלאטרש: יש לי פתרון

סלאמה אלאטרש:  יש לי 118 מיליון בחשבון הנאמנות, אני אומר למשרד החינוך שיאשר לי להסיע

סלאמה אלאטרש:  מחר, לאחר שתסיימו את כל הדיונים, כל הוועדות, השר יקבל את כל התשובות

יוסף טייב: הבוקר הצעתי לך משהו אחר

יוסף טייב:  אמרת לי שאתה מוכן

יוסף טייב:  אם המשרד אכן מוכן, אולי אגיד את זה אחר כך במסקנות הוועדה, אבל אני חושב שהמשרד ייקח קבלן חיצוני שיפעיל את זה, עד שנפתור את הבעיה –נפעל לפי מתווה קצר

סלאמה אלאטרש: אבל עד אז, הילדים ימשיכו - - -      

שירין נאטור חאפי: רוב התלמידים מוסעים על ידי קבלן חיצוני

יסמין פרידמן: אני יכולה לומר משהו? לצערי נשארו לנו דקות ספורות

יסמין פרידמן:  לדעתי צריך לשבת בחדר עד שיוצא עשן על מנת לפתור בעיות שבעיניי הן פתירות

יסמין פרידמן:  כתושבת הנגב, כמי שגרה פה ומכירה את הסוגיות לא מהיום, לא מאתמול ולא מלפני חמש שנים, אני רואה בעתיד החיים המשותפים בנגב, קודם כל את החינוך

יסמין פרידמן:  חינוך, תעסוקה ותשתיות

יסמין פרידמן:  אבל אם לא יהיה חינוך ראוי באזורים האלו, אין לנו שום עתיד משותף

יסמין פרידמן:  זה צריך להיות בנפשי כמו שזה בנפשו, אותו הדבר, זה החיים העדינים האלו בינינו

יסמין פרידמן:  אני קוראת לראש הוועדה לכנס את הדיון כבר בשבוע הבא, עם כל הגורמים המקצועיים ולשבת עד שיוצא עשן, עד שמצליחים לפתור את זה

יסמין פרידמן:       אני ישבתי אצלו 20 פעמים, ונפגשתי עם הדוקטורים, וכלום, כלום לא זז

יסמין פרידמן:  אני יודעת שדווקא אתה, יוסי, יושב-ראש הוועדה יכול להניע דברים קדימה וכולנו מאחוריך

יסמין פרידמן:  קדימה

שירין נאטור חאפי: אני רוצה להגיב על "כלום לא זז", זה לא שכלום לא זז במערכת החינוך בחברה הבדואית

שירין נאטור חאפי:  היום יש גפ"ן מוסדי וגפ"ן רשותי, יש מנהלים מצוינים, יש מפקחים

שירין נאטור חאפי:  תזכרו איפה היינו לפני 20 שנים, לא היו מורים מהדרום, לא היו מפקחים מהדרום

יסמין פרידמן: אני לא מדברת על לפני 20 שנים

יסמין פרידמן:  אני מדברת לפני חמש שנים

יסמין פרידמן:  עשיתי פה סיור וסגירת - - - הכל אותו הדבר

שירין נאטור חאפי: אני לא מנסה להצדיק

שירין נאטור חאפי:  אני רוצה לומר

יסמין פרידמן: אני לא באה בטענות אלייך

יסמין פרידמן:  לא אלייך

שירין נאטור חאפי: הסתובבנו עכשיו בגנים ובבתי הספר, יש פה ילדים וצריך לזכור דבר אחד

שירין נאטור חאפי:  הילדים האלה, מגיע להם הכי טוב

שירין נאטור חאפי:  אני לא מתבלבלת

שירין נאטור חאפי:  יעידו פה המפקחים, המנהלים והמורים, התפקיד שלנו כמשרד הוא לתת את השירות הטוב ביותר – למנהלים, למורים ולתלמידים

שירין נאטור חאפי:  לא מתבלבלים לרגע

שירין נאטור חאפי:  לכן יש גם תכנית חומש

שירין נאטור חאפי:  אגב, מכל התקציבים של החברה הערבית והבדואית שהוקפאו בגלל המלחמה, תכנית החומש הראשונה שהוחרגה היא החומש הבדואי

סימון דוידסון: והדרוזים

שירין נאטור חאפי: על הדרוזים אני לא אחראית

שירין נאטור חאפי:  אני אומרת שמבחינת הנחיצות, זה בראש סדר העדיפויות

שירין נאטור חאפי:  העובדה שאני אחראית חברה ערבית, אמרו לי רגע, תצאי למילואים, תעזבי את כל החברה הערבית, בואי תשרתי את כל החברה הבדואית ואני עושה זאת באהבה, ואני בשיתוף פעולה עם רם

סלאמה אלאטרש: איך אפשר להפגיש את ההחרגה הזו עם הילדים בבתי הספר?     

שירין נאטור חאפי: אני אגיד איך אפשר להפגיש, יעידו פה המנהלים והמפקחים בעיקר, כמה אנחנו עובדים בפדגוגיה, בלהתאים תכניות לימודים, בשיח ריגשי

סלאמה אלאטרש: ראינו באל פורעה שיעור פרטני שנעשה ברחבה, בגינה

סלאמה אלאטרש:  אין לו מעבדות בתיכון

שירין נאטור חאפי: כדי לתת היתרי בנייה רשות הבדואים צריכה להיות איתנו

סלאמה אלאטרש: לא מנצלים את הכסף

סלאמה אלאטרש:  הכסף חוזר

שירין נאטור חאפי: משרד הרווחה והתקשורת צריכים להיות שותפים, כי גם אם אספק מחשבים, אין אינטרנט

שירין נאטור חאפי:  אם אתן מחשבים לבתי הספר, אבל משרד התקשורת לא יתקין אנטנות - -      

קריאה: משרד החינוך סיפק לגנים במגזר, סיפק לכולם - - -      

יסמין פרידמן: לכן כל אחד דואג המשרד ההוא לא רוצה, צריך לכנס את כולם ביחד עד שיצא עשן

שירין נאטור חאפי: שולחן עגול

שירין נאטור חאפי:  לכן אני אומרת שאנחנו מוכנים לכל מה שתציעו

שירין נאטור חאפי:  קודם כל, חבר הכנסת, יוסף עטאונה, יכול להעיד שלא משנה באיזו שעה, אנחנו זמינים

יוסף טייב: נכון

יסמין פרידמן: שירין, את חייבת להבין שזה לא אישי

יסמין פרידמן:  חס וחלילה

שירין נאטור חאפי: אני מדברת בשם המשרד

יוסף טייב: לא, היא מדברת בשם המשרד

יסמין פרידמן: זו לא את

יסמין פרידמן:  מדברים על מדיניות

שירין נאטור חאפי: פה אני לא מייצגת את שירין, אני מייצגת את משרד החינוך, דיברו על פארס

שירין נאטור חאפי:  אין דבר כזה לא אישי, אם זה לא היה אישי, לא הייתי כאן היום

שירין נאטור חאפי:  בשבילי זה אישי

שירין נאטור חאפי:  ההשקעה פה זה אישי

שירין נאטור חאפי:  אני אומרת שכמשרד חינוך – אנחנו מוכנים, מקשיבים

שירין נאטור חאפי:  אני בעד שולחן עגול, לגייס את כל המשאבים שיש לנו בחומש ולא בחומש, אנחנו בעד כל מה שתרצו, כולל הבלתי פורמאלי

סלאמה אלאטרש: לאור המצב החינוכי במועצה ולאור החורף שמתקרב, בשבוע שעבר התקבלה במליאת המועצה החלטה להשבית את מערכת החינוך ב-3 בדצמבר, עד שההסעות של החינוך המיוחד והחינוך הרגיל יחזרו, ועד שהמועצה תחתום על הסכם רכש מול משרד החינוך ותיתן מענה לכל מנהלי בתי הספר

יוסף טייב: יש לי הודעה חגיגית בשבילך

יוסף טייב:  אני מקווה שלא תצטרך להשבית את מערכת החינוך ונמצא את הפתרון לפני

סלאמה אלאטרש: גם אני מקווה

סלאמה אלאטרש:  הילדים שילמו מחיר כבד מספיק

יוסף טייב: חבר הכנסת סימון דוידסון, בבקשה

סימון דוידסון: אני מגיע מעולמות הספורט, קדנציה שנייה כיושב ראש ועדת המשנה לספורט בכנסת

סימון דוידסון:  לפני שנתיים וחצי עשיתי פרויקט שאני קורא לו חלומות מתגשמים, אתה מכיר את זה טוב מאוד

סימון דוידסון:  אני הגעתי ליישוב חורה באחד הביקורים שלי, לאחר שהכרתי בן אדם מדהים בכנסת בשם חאמד, אתם בטח מכירים אותו

סימון דוידסון:  הוא היה אצלי הרבה פעמים בכנסת, והחלטתי שאני נוסע אליו

סימון דוידסון:  הפעלנו את הפרויקט וכשנכנסתי לאולם ראיתי קופסאות נעליים רבות

סימון דוידסון:  שאלתי אותו "למה הקופסאות האלו?", הוא אמר לי "זו תרומה שהצלחתי לגייס עבור מי שחסרות לו נעליים על מנת שאוכל לתת לו" ואני החלטתי שזה הבן אדם שאני הולך "להתאבד" למענו

סימון דוידסון:       לא עברה שנה וחצי והשקנו בריכת שחייה חדשה ועשינו פרויקט, אני גאה בזה שעשיתי אותו, ללימודי שחייה ל-10,000 ילדים בדואים

סימון דוידסון:  ה-3,000 הראשונים כבר התחילו

סימון דוידסון:  כשאני אומר את הדברים האלו, אני חושב שחלומות באמת מתגשמים

סימון דוידסון:  לכן כשאנחנו מגיעים לכאן, אנחנו לא מגיעים סתם

סימון דוידסון:  אני שתקתי שלוש שעות, הקשבתי לכולם, ואני יודע דבר אחד, אם רוצים לעשות שינוי, בוועדה הזו זה אפשרי

סימון דוידסון:  צריכים לקיים דיונים נוספים ולפתור פלונטר ועוד פלונטר, ובסוף אפשר להגשים דברים רבים

סימון דוידסון:  לא הכל יהיה מושלם

סימון דוידסון:       אני רוצה שתקשיבו למשפט שאני אומר כל הזמן בדיונים, משרד החינוך הוא לא משרד שצריך לדאוג לילדים רק עד השעה 15:00

סימון דוידסון:  הסכנה הגדולה ביותר של ילד שגדל במדינת ישראל, היא שהוא חסר מעש

סימון דוידסון:  כשילד מסתובב ואין לו מה לעשות אחר הצהריים, מתחילות הבעיות

סימון דוידסון:  הוא מגיע לסמים, לאלכוהול, לפשע, ולמקומות הכי גרועים ביותר

סימון דוידסון:       לא המצאתי, כל חיי עשיתי את זה

סימון דוידסון:  כל החיים עשינו פרויקטים למען ילדים בסיכון באמצעות ספורט

סימון דוידסון:  כמדינה, חייבים לדאוג להעסיק את הילדים אחר הצהריים, חיפשתי איפה הם עושים שיעורי חינוך גופני – לא מצאתי

סימון דוידסון:  זה חשוב מאוד

סימון דוידסון:  לא רק למען בריאותו, אלא למען נפשו ולמען זה שלא יגיע למקומות מסוכנים

סימון דוידסון:       אם תלכו לחורה ותראו כמה ילדים עוסקים בספורט

סימון דוידסון:  כמה ילדים גם בבריכה, גם באולם וגם בכדורגל, זה משפיע לאחר מכן, אתה היית אחראי החינוך שם, זה משפיע לאחר מכן גם על הפשע כי זה מוציא אותם משם

סימון דוידסון:  לכן אני מבקש ממשרד החינוך בכל פגישה איתם, לזכור שהחינוך הוא גם אחרי שעות בית הספר

סימון דוידסון:  כשאתם מדברים על הכסף, ואדוני ראש המועצה דיברת על כסף מקודם, אני יודע מה הבעיה הכי קשה שיש כדי להקים מוסדות ספורט נקרא לזה – ה-Matching

סימון דוידסון:  לחשתי מקודם ליוסף באוזן שמועצות מדרגות מס אחד עד שלוש, צריכות וחייבות להיות פטורות מ-Matching

סימון דוידסון:  גם אם יזכו בקול קורא, אין להן מיליון שקל

סלאמה אלאטרש: יש לנו שלוש אולמות ספורט במימון של מפעל הפיס

סימון דוידסון: אין לך פה Matching?     

סלאמה אלאטרש: בכפר א-סייד – לא רחוק מכאן – אנחנו בונים כרגע אצטדיון כדורגל ברמה של ליגה א', בעלות של 13 מיליון שקלים

סימון דוידסון: מדהים

סימון דוידסון:  הכי חשוב

סלאמה אלאטרש: פתחנו דרך המתנ"ס לפני שבועיים שני מעונות יום חדשים במועצה

סלאמה אלאטרש:  אנחנו בעשייה

קריאה: ובית ספר תיכון אחד

סלאמה אלאטרש: ובית ספר תיכון

סימון דוידסון: כל מה שתצטרכו, אני אעשה

סימון דוידסון:  לסיכום, אני רוצה להגיד לכם תודה

סימון דוידסון:  עשרה אנשים מהחברה הבדואית נרצחו באותה שבת ארורה, ושישה חטופים/נעדרים, ועוד שישה נהרגו מטילים, אני אומר משהו שהיינו צריכים להגיד לפני כן, זה מחזק את הקשר

סימון דוידסון:  אנחנו מדינה אחת ולא משנה אם אתה – מוסלמי, נוצרי או יהודי, יש לנו מטרה אחת, שיהיה לילדים שלנו טוב

סימון דוידסון:  בשביל זה הגענו לפה, ובעזרת השם, יש לנו ראש וועדה מדהים, יוסף מטפל בנושא, וגם ליסמין נושא הנגב חשוב מאוד, בסוף נצליח

סימון דוידסון:  תודה

יוסף טייב: ברשותכם, נחשפתי לסיפור הנגב לראשונה בכנסת 21, עם חבר הכנסת סעיד אלחרומי זכרונו לברכה, ביום הנגב שהתנהל בכנסת ניהלתי דיון על הנגב כשיושב-ראש הוועדה היה חבר הכנסת רם שפע

יוסף טייב:  כשנכנסת לוועדה התחלנו להיכנס בכל הכוח, בתקופתי כיושב ראש הוועדה

יוסף טייב:       שירין, התייחסת לנקודות רבות ויש נקודות שאני מסכים אתכם לגמרי, ולכן נצטרך בשולחן עגול, ברשותך, אדוני ראש המועצה, לעלות מהלך מידי על מנת שמשרד החינוך יוכל לבצע את עניין ההסעות, ויחד עם זאת לבנות מתווה לטווח הארוך ולראות איך פותרים את הפלונטר, במערך ההסעות ובבינוי

יוסף טייב:      שירין, הייתי רוצה לשמוע ממך ולסכם כי הסיור הוא סביב נושא המיגון, איפה המשרד נמצא בנושא המיגון? שמעתי מספר תשובות, יכול להיות שאקבל ממך תשובה זהה

יוסף טייב:  אבל אחת התשובות שקיבלנו מלשכת השר באחד הדיונים שנערכו, היא שמשרד הביטחון רכש את כלל המיגוניות

יוסף טייב:  יחד עם זאת, האם למשרד יש פתרון אחר? האם המשרד מתכנן לרכוש מיגוניות נוספות?     כיושב ראש הוועדה אני יכול להגיד בפה מלא, נושא המיגונים מבחינת הוועדה, אמרתי זאת בסיור החינוך המיוחד, ואני אומר בסיור היום פה, לא נעבור לסדר היום בלי שנושא המיגוניות, מיגונים, בנייה, ייפתר

יוסף טייב:  מבחינתי ילד הוא ילד, לא משנה אם הוא שייך למגזר – הבדואי, הערבי, החרדי, תל אביבי או כל מקום אחר במדינה, ילד צריך להיות ממוגן

יוסף טייב:  אני, אישית, לא יודע אם הייתי שולח את הילד שלי ללמוד בבית ספר לא ממוגן

יוסף טייב:  עם כל הכבוד, לא ניתן לעבור לסדר היום והמשרד צריך לתת פתרון

שירין נאטור חאפי: בעיית המיגון היא בעיה רוחבית שלא קשורה רק לחברה הערבית או הבדואית

שירין נאטור חאפי:  אנחנו מתמודדים עם בקשות רבות, מכל הארץ

שירין נאטור חאפי:  אני חושבת שכל בתי הספר שנבנו לפני 1983, נבנו ללא מיגון

שירין נאטור חאפי:  מ-1983 בתי הספר אמורים היו להיבנות עם מיגון

שירין נאטור חאפי:  אני אחזור על המשפט פעם נוספת כדי שיבינו את השלכות הרוחב, כשאנחנו מקבלים החלטה, ועוזרים במיגון בחברה הערבית הבדואית, אם אקח תקציב שמיועד לבינוי כיתות בתכנית חומש, אפרוץ אותו ואצור תקדים, אם אקח במקום בינוי כיתות, מיגון – יצרתי תקדים שלאחר מכן יהיה קשה מאוד להגיד שאני לא רוצה לפרוץ אותו

שירין נאטור חאפי:       אנחנו מאמינים שאחריות המיגון, היא קודם כל של פיקוד העורף ולא של משרד החינוך

שירין נאטור חאפי:  האחריות שלנו כמשרד היא לבינוי כיתות

שירין נאטור חאפי:  מצד שני, בדיון האחרון שהיה עם – פארס והגופים הרלוונטיים, עם המנכ"ל וכל הבכירים במשרד, והשיח שהיה לי עם חבר הכנסת, המטרה הייתה לבחון האם בפזורה בעיקר, יש מקומות שיכולים לבחון את הנחיצות בהם לפנים משורת הדין

שירין נאטור חאפי:  אמרנו שאתם תפנו אותנו למקומות האלה

שירין נאטור חאפי:  אך באופן כללי, אנחנו כמשרד החינוך מבינים, תקציב בינוי כיתות לא יכול ללכת למיגון כי הנושא הוא באחריות פיקוד העורף ומשרדי ממשלה אחרים, לא משרד החינוך

סלאמה אלאטרש: אני רוצה להוסיף

סלאמה אלאטרש:  בהחלטת ממשלה, השר שקלי, שיחרר 32 מיליון שקלים מתקציב בינוי כיתות למגזר הבדואי, לטובת מיגון

סלאמה אלאטרש:  המסמך הועבר למנכ"ל משרד החינוך, ישב אצלו שלושה שבועות, ובסופו של דבר הוא חתם

סלאמה אלאטרש:  כיום הכסף מועבר לנגב גליל, משם הוא מועבר לאשכול נגב מזרחי – לצד שלנו כמועצות ויספקו לנו מיגון, אבל זה לא יספק מענה לכל בתי הספר

סלאמה אלאטרש:  עדיף מכלום

שירין נאטור חאפי: זה סוג מכנה מהחומש שהוא דרך נגב גליל, לא דרכינו

סלאמה אלאטרש: לא, דרך משרד החינוך

סלאמה אלאטרש:  זה מתקציב בינוי כיתות

סלאמה אלאטרש:  דיברתי על בינוי, זה מגיע מתקציב הבינוי בתכנית חומש

יוסי גפני: חשוב להוסיף לפרוטוקול, התקדים לכך היה ב-2019, משרד החינוך נתן קרוואנים, קחו כמה שאתם רוצים

יוסי גפני:  בזמנו , הייתה ישיבה בבאר שבע, ישב איתי מהנדס רשות של רשות אחרת, ושאלתי שאלה "חבר'ה, אתם נותנים קרוואנים

יוסי גפני:  מה נעשה איתם? תבינו שברגע שאתם נותנים, אני צריך להתמודד עם היתרים", זאת אומרת, אני לא יכול להגיד לגזבר ולראש המועצה שאני מאשר את זה כי זה לא יהיה חוקי

יוסי גפני:  ואם לילד, תגרם פציעה – כולנו בבעיה

יוסי גפני:  הפסיקו עם זה, והיום דורשים ממשרד החינוך היתר בנייה, וזה בסדר גמור

יוסי גפני:      שירין אומרת שהם נותנים כיתת לימוד, לכיתת לימוד יש חלק יחסי בממ"ם שלו, ואי אפשר לנתק את זה אחד מהשני

יוסי גפני:  אם אנחנו מקבלים מימון לכיתת לימוד, אני רוצה גם את החלק היחסי של הממ"ם

יוסי גפני:  אני לא צריך שיביאו ממ"מים, אני יודע לעשות אותם לבד, בין אם ניידים, בכל דרך אדע לעשות, תנו לי כסף עבור זה ושהכסף הזה יהיה חלק אינטגרלי מהאספקה בהתאם לכיתות הלימוד

יוסי גפני:  זה היה חשוב לפרוטוקול

יסמין פרידמן: והיתרים

יוסי גפני: עם היתרים גם נסתדר

יוסף טייב: לסיכום, ברצוני להודות לחבר הכנסת יוסף עטאונה, על היוזמה להביא את הוועדה לכאן

יוסף טייב:  כמו שאמרתי בבוקר, אין טוב ממראה עיניים

יוסף טייב:  אני שמח שהגענו לפה, אני שמח שצוות הוועדה הגיע למרות הקושי

יוסף טייב:  מנהלת הוועדה, יהודית, אתי, דוברת הוועדה אורית, הממ"מ שהציל את המצב, יובל, חברי הכנסת שהגיעו מרחוק ומקרוב

יוסף טייב:  ברצוני להודות למנהל פיתוח ולרשות ההסדרה על ההודעה שלהם, על סיפוח בתי הספר בתוך הקווים הכחולים

יוסף טייב:  אני מקווה שזה יקרה במהרה ונעקוב אחר זה גם בשיתוף משרד הפנים ונערב את השר בנושא

יוסף טייב:      נשתדל להגיע מחר לדיון בוועדת הפנים על נושא ההחרגה, ונבדוק מול השר איך להכניס את הכפרים הלא מוכרים בתוך הסדר חוק תכנון ובנייה, מבחינת הפטור

יוסף טייב:  בניית ממ"דים זה חלק מהחוק

יוסף טייב:  ברשותכם, כדי למצוא פתרון לנושא המיגון אני ביחד עם חברי הכנסת, ננסה ליזום דיון בשיתוף פעולה עם וועדת חוץ וביטחון, נביא לשם גם את פיקוד העורף ומשרד הביטחון

יוסף טייב:  אני מבין שמשרד החינוך לא אחראי באופן ישיר על הנושא, ולכן נפנה לאחראים ונזמן אותם

יוסף טייב:  למשרד הביטחון יש מיגוניות מיותרות, הוא יצטרך להביא אותן לפה

יוסף טייב:      נכנס שולחן עגול של כלל משרדי הממשלה, עם – חברי הכנסת, משרד הפנים, משרד הביטחון, משרד החינוך, הרשות להסדרה, מנהל פיתוח ועוד

יוסף טייב:  כל מי שיוכל לעזור לשפר – את המיגון, הבינוי, והסדרת הכבישים

יוסף טייב:  גם יתכן שמשרד התקשורת יצטרך לקחת חלק בשולחן העגול

יוסף טייב:  אנחנו נכנס ונוביל את המהלך בצורה אינטנסיבית

יוסף טייב:  אני סומך על יוסף שידע לצלצל בפעמון ולתזכר, הוא יודע לעשות זאת מצוין וימשיך לעשות כך, ואנחנו מברכים אותו על כך

יוסף טייב:      אני לא יכול לקחת את ההחלטות בשם משרד החינוך, אך משיחות שהיו לי עם השר ועם הגורמים המקצועיים שענו, ושירין אחת מהם, שאנחנו נוביל מהלך לפחות להסדר לטווח הקצר לגבי נושאי – ההסעות, הבינוי, הפדגוגיה, כל הנושאים הללו עד למציאת פתרון למתווה רחב וארוך טווח מול המועצה, כפי שזה עובד במועצות אחרות

יוסף טייב:  אני מאמין שנגיע, לפני 3 בדצמבר, לפתרון בנושא ולא יהיה צורך להשבית את מערכת החינוך

יסמין פרידמן: תודה רבה

יסמין פרידמן:  תודה על האירוח